Izrael oborio sirijski borbeni avion sa sistemom Patriot - Global Defence\nSirijski borbeni avion Su-22 (foto:Valeriy Sharifulin/TASS)\n24/07/2018 Saša Radomirović 0\nIzraelska protivvazdušna odbrana oborila je danas sirijski borbeni avion koji je navodno prilikom obavljanja borbenih zadataka ušao otprilike 2 km unutar teritorije Izraela, iznad mesta Safed. Portparol Izraelskih odbrambenih snaga (IDF) brigadni general Ronen Manelis nije mogao da precizira da li se radilo o avionu Su-22 ili Su-24 koji je oboren sa protivvazdušnim sistemom Patriot. Amaterski snimak koji se pojavio na društvenim mrežama pokazuje da su na letelicu lansirane ukupno dve rakete\nSudbina pilota nije sa sigurnošću poznata, međutim, prema pojedinim pisanjima na društvenim mrežama, u obaranju aviona život je izgubio pukovnik Omran Mari. Ukoliko ova informacija bude potvrđena, onda možemo reći da je oboren Su-22M4, s obzirom na to da je pukovnik Omran pilotirao na ovom tipu aviona koji je bio lociran u vazduhoplovnoj bazi T4.\n#BREAKING: #Israel launches 2 Patriot missile over Golan Heights against a Syrian fighter jet; The fighter jet has been intercepted pic.twitter.com/ITVxnA3Dn4\nOva baza bila je najmanje dva puta meta izraelskih vazdušnih napada, s obzirom da se u njoj nalazi veliki broj iranskih vojnika, kao i komandni centar za iranske bespilotne letelice.\nRežim u Damasku oglasio se povodom ovog slučaja rekavši da avion nije ugrozio vazdušni prostor Izraela i da se borbeni zadatak bombardovanja takozvane Islamske države u dolini reke Jarmuk odvijao nekoliko kilometara unutar Sirije. Izveštavaću o ovom događaju libanska televizija Al Majadin izjavila je da su ostaci aviona pronađeni na oko 15 km od granice sa Izraelom\nIzraelski sistem Patriot (foto:IDF)\nUkoliko bi se ispostavilo da je u pitanju Su-24 bio bi to drugi put od početka građanskog rata da je Izrael oborio ovaj tip aviona. Naime, 23. septembra 2014. godine protivvazdušni raketni sistem MIM-104D Patriot oborio je Su-24 blizu mesta Kuneitra. Tada je navodno letelica ušla nekih 800 m unutar Izraela na visini od oko 10 000 m. To je ujedno bio prvi put da je sirijski avion oboren upadom u vazdušni prostor Izraela.\nU martu ove godine Su-24 bio je meta napada, ovoga puta od strane pobunjeničke grupe Žaiš Tahriri Al Šam u istočnom Kalamunu.\nTagovi:Izrael Patriot Sirija\nIrak ponovo bombardovao Islamsku državu u Siriji\nPrvo izraelsko bombardovanje Sirije nakon dolaska S-300\nPosledice napada na sirijski Istraživački centar\nBombardovana sirijska vazduhoplovna baza u Homsu


Najveći strah CIA: Agenti 30 zemalja „daljinski“ prate američke špijune\nM. K. 23. aprila 2018. 22:01\nZamenica direktora CIA zadužena za nauku i tehnologiju Dona Mejeriks rekla je da se ta agencija suočava brojnim problemima u vezi sa sigurnosnim kamerama, društvenim medijima, pametnim telefonima i ostalim bežičnim tehnologijama koje su omogućile da agente američke službe prate protivnici za računarom.\nDirektorka CIA navela je Singapur kao primer, ali nije rekla koje još zemlje imaju tu mogućnost.\nUzgred, najveći gradovi Rusije postigli su visok nivo pokrivenosti nadzornim kamerama, a samo u Moskvi postoji mreža od 160.000 kamera sa jedinstvenim centrom za skladištenje i obradu podataka. Kad je reč o bežičnoj tehnologiji, ruski glavni grad je nedavno prepoznat kao jedan od evropskih „pametnih gradova“.\nDruštvene mreže i digitalni otisak pomoću koga se prate pametni telefoni i druge tehnologije takođe predstavljaju problem. To je, kako je rekla, prinudilo agente da nađu načine da prevare digitalnu tehnologiju tako što, na primer, šalju lažne podatke o svojoj lokaciji.\nPočetkom godine, procurili su podaci o korisnicima fitnes kompanija „Strava“ koji su nosili njihove narukvice, među kojima su bili i pripadnici američke vojske, što ukazuje na to da strane obaveštajne agencije mogu na isti način doći do podataka o kretanju američkih trupa u zemljama poput Iraka, Sirije ili Somalije. „Strava-liks“ bio je samo jedan u seriji slučajeva kad su strane službe dobile priliku da daljinski špijuniraju američku vojsku koristeći tehnologije poput „Gugl Erta“, „Bing mapa“, čak i geo-tagovanih fotografija koje je snimilo američko vojno osoblje.


Le Drian: Francuska neće plaćati populističku Evropu\nFrancuska "nije spremna da plaća" za evropske zemlje koje ne poštuju "fundamentalne principe" Evropske unije, rekao je šef francuske diplomatije Jean-Yves le Drian.\n"Nismo spremni da plaćamo takvu Evropu. To treba jasno reći", rekao je juče le Drian, misleći prije svega na Poljsku i Madjarsku.\nOn je to rekao na skupu francuskih ambasadora u Parizu.\n"Svaka država članica je slobodna da bira lidere koje želi ali naša vizija EU kao prvog kruga savezništva i vrijednosti nije kompatibilna s vladama koje ne poštuju fundamentalne principe i ne osjećaju nikakvu obavezu prema zajedničkoj solidarnosti. Suštinski, oni imaju utilitaristički pristup EU, pri čemu biraju samo ono što ih zanima a na prvom mjestu je preraspodela novca", rekao je francuski ministar.\nPo pitanju migranata, le Drian je izrazio želju da se dodje do zajedničkog stava s Njemačkom prije samita u Salcburgu u septembru.\nMigranti su jabuka razdora izmedju EU i Italije, koje se medjusobno optužuju za manjak solidarnosti prilikom prijema migranata, a kulminiralo je prijetnjama Rima da neće uplatiti svoj doprinos budžetu EU.\n"Želimo da prije samita u Salcburgu 20. septembra dodjemo do zajedničke francusko-njemačke pozicije da tu temu ne bismo prepustili populistima, trgovcima iluzijama, i zato što znamo da su francusko-njemački odnosi motor evropskog oporavka", rekao je šef francuske diplomatije.\nČarter letovi sa imigrantima neće biti prihvaćeni na italijanske aerodrome\nEvropa se suočava sa anti-imigrantskim izazovom


Konkretne mjere za stabilizaciju privrede Federacije BiH - Akta.ba\nKonkretne mjere za stabilizaciju privrede Federacije BiH\n05.03.2014. 11:55 / Izvor: eKapija.ba\nU Goraždu je 4. marta 2014. godine održan skup privrednika Kantona Sarajevo i Bosanskopodrinjskog kantona Goražde na kojem je razgovarano o uvjetima privređivanja. Prisutni su bili pored privrednika, članova privrednih komora ova dva kantona i predstavnici lokalne vlasti i Privredne/Gospodarske komore FBiH, kao i jedan broj studenata.\nPredsjednik Privredne komore Kantona Sarajevo Kemal Grebo i predsjednik Privredne komore Bosansko-podrinjskog kantona Dževad Terović potpisali su ovom prilikom i Sporazum o saradnji dvaju komora, koji bi trebao dati smjernice za unapređenje poslovnih odnosa između ova dva kantona.\nZajednička je ocjena da je konačno došlo vrijeme da prioritet na sjednicama izvršnih i zakonodavnih organa na svim nivoima u Bosni i Hercegovini budu rasprave o privrednim temama, kao i stvaranju novih vrijednosti i novih proizvoda, te potreba za stvaranjem boljeg ambijenta za domaća i strana ulaganja, a time i potreba za daljnjim razvojem kako ovih kantona, tako i Federacije BiH i države BiH.\nTom prilikom Privredna komora Kantona Sarajevo podsjetila je na konkretne mjere koje predlaže poslovni sektor, a koje bi trebalo poduzeti da se stabilizuje situacija u privredi Federacije BiH i da se zaustave negativni trendovi iz ranijih godina, što zahtijeva hitnu reakciju vlasti. U suprotnom, ukoliko se nastavi smanjenje privrednih aktivnosti, ocjena je da će u ovoj godini biti još teže privređivati i moguće je očekivati dalje produbljivanje krize, sa nesagledivim posljedicama.\nNeke od važnijih mjera kojima će se poboljšati uvjeti privređivanja su:\n• Donijeti novu razvojnu strategiju za period 2014.-2020. godine, sa mjerama kojima bi se zaustavilo dalje produbljivanje krize, stabilizovala privreda i stvorile osnove za dalji razvoj. Strategijom definisati zapošljavanje kao glavni strateški cilj i dati prioritet razvoju proizvodnih djelatnosti, kojima će se obezbijediti realizacija glavnog cilja.\n• Hitno rasteretiti privredu od raznih fiskalnih i parafiskalnih opterećenja, koja dolaze sa svih nivoa državnog organizovanja. Skoro sve privredne komore u FBiH su dale svoj doprinos prijedlozima za rasterećenje privrede i ti prijedlozi su već upućeni vlastima. Preovladava mišljenje da parcijalna rješenja u domenu fiskalne politike ne mogu dati odgovarajući rezultat, nego samo sveobuhvatna poreska reforma koja bi značajan dio fiskalnog opterećenja zarada prebacila na oporezivanje potrošnje.\nPoreskom reformom bi se radikalno promijenio sadašnji sistem poreza i doprinosa sa ciljem rasterećenja privrede, povećanja konkurentnosti i izvozne sposobnosti domaćih firmi, bržeg privlačenja investicija (stranih i domaćih), bržeg osnivanja novih privrednih subjekata, bržeg zapošljavanja i sigurnijeg finansiranja budžeta i socijalnih fondova.\nEkonomska analiza sugeriše da bi poreska reforma vodila efikasnijoj raspodjeli resursa, stimulisalo bi se zapošljavanje i proizvodnja, dok bi se destimulisali potrošnja i uvoz.\nPromjena poreskog sistema bi pomogla da se ublaže najveće makroekonomske neravnoteže bh. ekonomije, a to su visok trgovinski deficit, visok nivo potrošnje i nizak nivo investicija.\n• Rezerve u rasterećenju privrede postoje na svim nivoima državnog organizovanja, od državnog preko entiteskog nivoa do nivoa kantona, gradova i općina, i svako na svom nivou trebao bi hitno pokrenuti mjere u tom pravcu.\n• Hitno bi trebalo pokrenuti mjere u borbi protiv galopirajućeg rasta nelikvidnosti privrednih subjekata, te pokušati osloboditi dio zarobljenih sredstava u neriješenim dužničkopovjerilačkim odnosima, putem multilateralne kompenzacije, a paralelno s tim raditi na zakonskim rješenjima trajnog uklanjanja uzroka nelikvidnosti.\n• S obzirom na visok deficit u robnoj razmjeni sa inostranstvom, kroz veći obim regionalne privredne saradnje mogao bi se u značajnijoj mjeri smanjiti uvoz supstitucijom domaćih sirovina, repromaterijala, gotovih proizvoda i usluga. Iz iskustva je poznato da mnogi koji uvoze nemaju dovoljno saznanja o domaćim proizvodnim mogućnostima.\nUkoliko bi se naprijed navedeno realiziralo, te ako bi u narednom periodu došlo do odgovarajuće političke stabilnosti, realno bi bilo očekivati povećanje interesa za investicije i povećanje investicione sposobnosti domaće privrede. To bi se pozitivno odrazilo, prije svega na povećanje proizvodnje i usluga, smanjenje deficita u robnoj razmjeni sa inostranstvom, osnivanje i otvaranje novih privrednih subjekata i rast zaposlenosti, povećanje opće potrošnje i veći priliv budžetskih prihoda, a sve skupa bi utjecalo na poboljšanje standarda stanovništva.\nDa je to i moguće svijetao primjer u privredi Federacije BiH je privreda Bosansko-podrinjskog kantona, koja u protekloj godini bilježi značajne privredne rezultate, zaključuje se u saopćenju.


Kristijan Vulf nakon podnošenja ostavke u palati u Berlinu\nPredsednik Nemačke Kristijan Vulf podneo je u petak ostavku na funkciju šefa države, štobi mogao biti veliki udarac za kancelarku Angelu Merkel koja mu je do poslednjeg trenutka davala nedvosmilenu podršku.\nVulf je u kratkom saopštenju koje je pročitao pred novinarima istakao da se kao "nosilac političkih funkcija uvek ponašao pravno korektno", da je doduše "pravio greške, ali da je uvek bio pošten".\n“Događaji poslednjih dana i nedelja pokazuju da gubim poverenja građana i da je moj položaj kao predsednika sve slabiji. Zato više ne mogu obavljati dužnosti koje se traže od šefa države. Zato podnosim ostavku” rekao je Vulf dodajući kako će sa svoga imena odbaciti dela koja mu se stavljaju na teret..\nOn je ostavku podneo nakon što je državno tužilaštvo grada Hanovera u četvrtak uveče saopštilo da je pokrenulo postupak za ukidanje imuniteta predsednika.\n"Ova odluka državnog tužilaštva Hanovera doneta je nezavisno, posle intenzivnih, kolegijalnih savetovanja. Upustava nadležnih službi nije bilo'', navedeno je u objašnjenju odluke tužilaštva o zahtevu za ukidanje imuniteta.\nTo je prvi put u istoriji Nemačke da je državno tužilaštvo zatražilo ukidanje imuniteta za šefa države, da bi otvorilo put za otvaranje istrage.Kako pišu nemački mediji, Tužilaštvo je saopštilo da nakon sveobuhvatne provere postoje opravdane sumnje da je on ostvario korist na osnovu svoje funkcije. Sve se to odnosi na vreme kada je Vulf bio na funkciji premijera nemačke savezne pokrajine Donja Saksonija.\nSavezna kancelarka Angela Merkel najavila je da će vladajuća kolicija, Hrišćansko demokrtska unija i Liberali započeti razgovore sa opozicijom o novom kandidatu za predsjednika države.\nMerkel je rekla da duboku žali zbog ostavke nemačkog predsednika Kristijana Vulfa.\nKanclarka je otakazala posetu Italiji, gde je trebalo da putuje na razgovore sa italijanskim premijerom Marijom Montijem, zbog krize u zemlji . Neimenovani zvaničnik nemačke vlade rekao je da se ne zna kada će se Merkelova naknadno sastati sa Montijem.\nDva doma parlamenta o ukidanju imuniteta\nVulf je sredinom decembra došao na udar oštre kritike nakon što se ispostavilo da je od bogatih prijatelja uzeo privatan kredit za kupovinu kuće. Nakon toga mediji su počeli da izveštavaju o nizu spornih Vulfovih aranžmana sa prijateljima i poznanicima iz sveta biznisa.\nO ukidanju imuniteta odlučuju dva doma nemačkog saveznog parlamenta. Opoziciona Socijaldemokratska partije Nemačke (SPD) već je najavila da će glasati za zahtev tužilaštva.\nAngela Merkel i Kristijan Vulf\nViše političara ovih stranaka oštro je kritikovalo Vulfa i posredno mu već ranije savetovalo da razmisli o ostavci smatrajući da njegovo držanje šteti ne samo ugledu Nemačke u svetu, već i ugledu funkcije šefa nemačke države.\nSavezna kancelarka Merkel je pak, od izbijanja afere, u dva navrata saopštila da Vulf uživa njeno puno poverenje i da očekuje da će i u budućnosti kao predsednik države davati značajan doprinos.\nMerkelova je na ovaj način drugi put u svom mandatu ostati bez šefa države, što se u nemačkoj istoriji još nije dogodilo.\nU maju 2010. je ostavku podneo Horst Keler, kao i Vulf, političar Hrišćansko-demokratske unije (CDU) kancelarke Merkel, jer je posle oštre medijske kritike zbog spornog stava o vojnim intervencijama, ocenio da u zemlji ne postoji dovoljno poštovanje za predsedničku funkciju.\nIstraživanja javnog mnjenja pokazuju da je Merkelova popularnija nego ikada, a Nemačka jedina evropska zemlja koja uspešno vodi bitku s krizom evra.


Srbija nominovala oficira za vezu sa Vojnim štabom EU - European Western Balkans\nAutor EWB 07. 11. 2017. 07. 11. 2017.\nBRISEL – Šef Vojnog predstavništva pri NATO i EU, brigadni-general Predrag Bandić, predao je danas predstavnicima Vojnog štaba EU nominaciju prvog nacionalnog oficira za vezu sa Vojnim štabom EU – kapetana fregate Vladana Stanića.\nNominacija nacionalnog oficira za vezu predstavlja dalji napredak u jačanju odnosa, produbljivanju saradnje i uspostavljanju efikasnije komunikacije u oblasti Zajedničke bezbednosne i odbrambene politike Evropske unije, što je u skladu sa naporima koje Srbija preduzima ka punopravnom članstvu u EU, saopštilo je Ministarstvo odbrane.\nPredlog Vojnog štaba EU da Srbija nominuje oficira za vezu izraz je priznanja za dosadašnje učešće Republike Srbije u operacijama i misijama Evropske unije.\nNa sastanku Vojnog komiteta EU u Briselu, na kojem je učestvovao i načelnik Generalštaba Vojske Srbije general Ljubiša Diković, istaknuto je da Srbija daje doprinos sa 35 pripadnika Ministarstva odbrane i Vojske Srbije u četiri multinacionalne operacije EU – u Somaliji, Maliju i Centralnoafričkoj Republici, kao i u borbenoj grupi EU – HELBROC.\nNa sastanku su razmatrane teme iz oblasti Zajedničke bezbednosne i odbrambene politike Evropske unije, poput operacija i misija EU i borbe protiv terorizma.\nNa marginama sastanka, general Diković se sastao sa generalnim direktorom Vojnog štaba EU general-potpukovnikom Esom Pulkinenom.\nTokom razgovora istaknut je doprinos Srbije, koja trenutno učestvuje u četiri multinacionalne operacije EU – u Somaliji (EUNAVFOR ATALANTA i EUTM Somalia), Maliju (EUTM Mali) i Centralnoafričkoj Republici (EUTM RCA), kao i nedavni prijem Srbije u punopravno članstvo borbene grupe EU – HELBROC (Rumunija, Bugarska, Kipar, Grčka i Ukrajina).\nSvečanoj primopredaji nominacije prisustvovala je i ambasador šef Misije Republike Srbije pri EU Ana Hrustanović.\nEUPoglavlje 31Predrag BandićSrbijaVladan Stanić\nIzmene Ustava i EU – šta građani treba da znaju\nCEAS: Najava formiranja vojske Kosova razlog da se intenzivira saradnja sa NATO\nMateja Agatonović 17. 12. 2018.


Za smanjenje efekta staklene bašte - Sistem praćenja emisija gasova u Srbiji od 2017. godine\nSistem monitoringa, izveštavanja i provere emisija gasova sa efektom staklene bašte iz industrsijkih i energetskih postrojenja u Srbiji će početi 2017. godine, nakon čega bi trebalo trebalo da se omogući i primena sistema za trgovanje emisijama, izjavila je u četvrtak (3. septembra 2015. godine) ministarka poljoprivrede i zaštite životne sredine Snežana Bogosavljević Bošković.\nU praksi će to praktično značiti uvođenje obaveze postrojenjima da obavljaju monitoring, izveštavaju i verifikuju svoje emisije gasova sa efektom staklene bašte. Tim sistemom obuhvaćeno je 128 postrojenja među kojima su termoelektrane, fabrike cementa, postrojenja za proizvodnju keramike...\nBošković je na završnoj konferenciji povodom završetka tvining projekta koji je finansiirala EU sa milion evra rekla da je cilj projekta je davanje doprinosa smanjenju emisija gasova sa efektom staklene bašte, a da je svrha je uspostavljanje održivog sistema za monitoring, izveštavanje i verifikaciju.\n- Zadovoljni smo postignutim rezultatima, procenili mogućnosti i organizovano je 57 ekspertskih misija koje su imale važnu ulogu. Razgovarali o neophodnim pripremama za proces monitoringa, izveštavanje i verifikaciju gasova sa efektom staklene bašte - rekla je Bošković.\nOna je dodala da je identifikovano 128 energetskih industrijskih postrojenja koja će imati obavezu da uspostave sistem. Organizovane su obuke i u naredbnom periodu ćemo nastaviti da razgovaramo i dajemo stručne savete operaterima da se pripreme za implementaciju koju očkujemo 2017. godine, poručila je ministarka.\nPodsetivši da je projekat realizovan uz stručnu finansijsku pomoć Delegacije EU i zemalja članica - Francuske, Nemačke i Austrije, ona je izrazila zadovoljstvo postignutim rezultatima ističući da je to samo jedan od projekata koji je resorno ministarstvo uspešno reazlizovalo.\nKako je kaza la, važan rezultat projekta je i radna verzija zakona koji će propisivati obavezu monitoringa, izveštavanja i verifikascije od 2017. godine. Bošković je navela da se očekuje da će taj zakon u narednih nekoliko nedelja biti predstavljen javnosti, nakon čega će biti organizovana javna rasprava. Cilj je da zakon bude usvojen naredne godine kako bi Srbija spremno dočekala sve obaveze u toj oblasti koje su važne u procesu pristupanja EU.\n- Cilj je da damo pun dopronos borbi protiv klimatskih promena, i uspostavićemo sistem monitoringa, a u narednoj fazi razgiovaraćemo o trgovini emisijama gasova i to će biti u konketstvu progovora sa Evropskom komisijom za članstvo Srbije u EU - rekla je Bošković.\nSredstva koja su opredeljena za projekat, kako kaže, iskorišćena su pre svega za edukaciju, pripremu zakonske regulative organizovanje ekspertskih misija jer se radi o komlikovaniom sistemu i novini za Srbiju.\n- Sistem će biti uspostavljen od 2017. godine, a uradili smo sve što je neophodno kako bi se pripremili i da 2017. godine bude sve spremno - kazala je Bošković.\nZamenik šefa Delegacije EU u Srbiji Oskar Benedikt rekao je da će EU pomagati i dalje Srbiji u toj oblasti i istakao da je ovaj projekat koji je trajao dve godine postavio osnov da se Srbija pridruži evropskoj porodici u cilju borbe protiv klimatskih promena.\nOn je kazao da se u tome mora delovati brzo i podsetio da se krajem godine u Parziu održava konferencija na kojoj će učestvovati 200 zemlja u cilju da se postigne sporazum kojim se predviđa da se globalno zagrevanje održi na nivou od 2%.\nBenedikt je rekao da je ova godina "probila" sve rekorde kada je u pitanju praćenje temperatura i ukazao da globalno zagrevanje utiče na brojne sektore a najviše na zdravstvo, šumatstvo, poljoprivredu.\nAmbasadorka Francuske u Srbiji Kristin Moro navela je da je borba protiv klimatskih promena veoma važna za tu zemlju i podsetila da je cilj da se do 2020 . godine emisije gasova smanje za 20% u odnosu na nivo devedesetih godina. Ona je takođe ukazala da je jul ove godine bio najtopliji mesec od 1880. godine i istakla da je važno da sve zemlje daju dobrinos borbi protiv klimatskih promena.


Siberian Wellness obeležava pet godina u Srbiji!\nPočetna → Novosti → Avgust 2019 → Siberian Wellness obeležava pet godina u Srbiji!\nNaša Kompanija ljudima širom sveta otvara beskonačne mogućnosti! Trudimo se da pomognemo svakome da poboljša svoj život i to radimo lepo. Svaki dan proveden s našim Konsultantima je praznik, a svaka godina najupečatljiviji i najradosniji događaj.\nU julu ove godine Siberian Wellness je obeležio prvu petogodišnjicu u jednoj od najlepših zemalja s izuzetno bogatom istorijom - Srbiji. Gostima iz 11 zemalja smo 21. jula organizovali svečano veče na kome smo nagradili najbolje Konsultante u ovom polugođu. Naše zvezde su održale specijalne treninge u live formatu i pričali su o Kompanijinom biznisu na primeru svojih Uspešnih Priča.\nKako bi svako mogao da bude deo tog neverovatnog događaja pustili smo online prenos manifestacije na YouTube-u, a takođe smo organizovali direktno uključenje preko Instagrama Seljdžan Guleruz i Svetlane i Pavla Dubrov.\nNarednog dana je održano svečano otvaranje renoviranog Kompanijinog Centra za pružanje usluga - divnog, modernog i kao i u Sibiru gostoprimljivog. Posetioce otvaranja je očekivao izuzetan master klas, a takođe i nastup Predsednice Siberian Wellness-a Tatjane Gorohovske.\nHvala divnoj i prelepoj Srbiji na podršci i težnji da osvoji vrhove u biznisu, hvala svim Konsultantima te neverovatne zemlje.


Ljajić: Na Kosovo isporučeno manje robe za 281 milion eura Na Kosovo je od uvođenja prištinskih taksi isporučeno iz Srbije manje robe za oko 281 milion eura, izjavio je ministar trgovine, turizma i telekomunikacija Srbije Rasim Ljajić.\n11. 08. 2019. u 11:27 Agencije/Fena\n“Od 21. novembra, od kada su takse uvedene, do 8. avgusta je manje robe isporučeno na Kosovo za 280,8 miliona eura. To znači da dnevno manje šaljemo robu na Kosovo za 1.075.000 eura”, rekao je Ljajić za Radio-televiziju Srbije.\nOn je naveo da je u periodu bez taksi vrijednost isporučene robe na teritoriju Kosova iznosila oko 440 miliona eura.\nKada je u pitanju šteta koja će biti pričinjena rastu BDP-a, Ljajić smatra da će to biti manje od procijenjenih 0,8 odsto.\nLjajić smatra bi samo dva faktora realno mogla da utiču na takse – SAD i EU, a da je čak iz EU to mogla da uradi Njemačka.


HomeHronikaZindović izručen Crnoj Gori\n01/04/2021Redakcija BALKAN TVHronika, Vesti0\nZindović je, prema pisanju medija, bivši zet Darka Šarića, okrivljenog za krijumčarenje kokaina iz Južne Amerike, a Crna Gora je za njim raspisala Interpolovu poternicu jer je 2015. godine pobegao sa izdržavanja zatvorske kazne od 15 godina na koju je osuđen zbog ubistva.\nNakon hapšenja u Beogradu 2016. godine on je i u Srbiji pravosnažno osuđen na osam godina zatvora zbog nedozvoljenog držanja aresenala oružja, trgovine narkoticima i falsifikovanja isprave.\nTe dve kazne su mu spojene, a Vijesti danas prenose saopštenje policije da su akciju izručenja realizovali Službenici INTERPOL –EUROPOL – SIRENE u Sektoru za borbu protiv kriminala.\nU saopštenju se dodaje da je Zindović presudom Višeg suda u Bijelom Polju osuđen na jedinstvenu kaznu zatvora od osam godina zbog krivičnih dela neovlašćena proizvodnja, držanje i stavljanje u promet opojnih droga, nedozvoljeno držanje oružja i eksplozivnih materija i falsifikovanje isprave, a kojom je potvrđena gore pomenuta presuda suda u Srbiji.\nCrna Gora je tražila Zindovića i radi nastavka izdržavanja kazne od 15 godina i tri meseca zatvora na koju je osuđen presudom Višeg suda u Bijelom Polju zbog krivičnog dela ubistvo u sticaju sa krivičnim delom nedozvoljeno držanje oružja i eksplozivnih materija.\nZindović je nakon bekstva iz zatvora u Bijelom Polju uhapšen 21. jula 2016. godine u Beogradu po međunarodnoj poternici Crne Gore, a nakon što je pobegao iz crnogorskog zatvora.\nOsuđen zbog ubistva na Žabljaku\nOn je 2014. osuđen na 15 godina zatvora jer je u januaru 2013. godine u hotelskoj sobi hotela „Enigma“ na Žabljaku ubio Luku Popovića. Nakon dve godine provedene u zatvoru Zindović je u oktobru 2015. dobio dozvolu da poseti bolesnog člana porodice, kada je pobegao, podsećaju crnogorski mediji.


BARSA PONOVO NAPADA NEJMARA: Bartomeu dao zeleno svetlo, važnu ulogu igra i Mesi – PINN BET Magazin\nBARSA PONOVO NAPADA NEJMARA: Bartomeu dao zeleno svetlo, važnu ulogu igra i Mesi\nOd Vanesa Bajic\t13. avgusta 2019.\n„Diario As“ je citirao izveštaj katalonskog radija „RAC1“ u kome se tvrdi da je predsednik Barselone Đozep Maria Bartomeu dao zeleno svetlo da klub uradi sve što je potrebno da se Nejmar posle dve godine provedene u Parizu vrati na „Kamp Nou“.\nVeć mesecima spekuliše se o povratku Nejmara u Španiju, bilo je i onih koji su verovali da će Brazilac obući dres madridskog Reala, međutim, sve je izvesniji nastavak saradnje sa aktelnim šampionom La Lige.\nSportski direktor PSŽ Leonardo je pre nekoliko dana istakao da ima napretka u pregovorima oko Nejmarove budućnosti, ali nije precizirao detalje.\n„Marka“ prenosi i da je Lionel Mesi ključ povratka Nejmara u Barselonu i da se lično založio da se transfer realizuje jer bi u suprotnom Brazilac mogao da ode u Real.\nOfanzivni igrač je 2017. godine za rekordnih 222 miliona evra sa Kamp Nou stadiona otišao u francusku prestonicu, a i dalje je u opticaju razmena igrača u kojoj bi put Pariza krenuli Filipe Kutinjo ili Usman Dembele.


Obama se zalaže za ratifikaciju sporazuma sa Rusijom\nNuklearna proba u Nevadi 1952.\nPredsednik Barak Obama kaže da želi da američki Senat ratifikuje sporazum o nuklearnom razoružanju sa Rusijom, poznat kao START, pre no što zakonodavci prekinu rad krajem godine.\nObama je danas rekao novinarima da je to pitanje tradicionalno dobijalo dvostranačku podršku. On je ukazao da bi ratifikacija tog sporazuma poslala snažan signal Rusiji da su Sjedinjene Države ozbiljne povodom smanjenja nuklarnih arsenala. Takodje je ukazao da bi potpisivanje sporazuma poslalo signal svetu da se Sjedinjene Države ozbiljno zalažu za neširenje nuklearnog naoružanja.\nPomenuti sporazum bi mogao da bude suočen sa daleko većim protivljenjem u Senatu ukoliko zakonodavci budu čekali da glasaju o tom pitanju posle dolaska novih senatora, uključujući nekoliko novih republikanaca, koji preuzimaju mesta u Kongresu u januaru. Članovi te stranke su izrazili zabrinutost da će pomenuti sporazum ograničiti američku raketnu odbranu i modernizaciju američkog nukelarnog arsenala.\nNovi balans vlasti u Kongresu mogao bi da utiče na medjunarodna pitanja sada, kada republikanci čine većinu u Predstavničkom domu. Medjutim, većina analitičara očekuje da će efekat na predsednikovu politiku prema ratu u Avganistanu biti neznatan.


Nemačka Savezna obaveštajna služba decenijama špijunirala ceo svet, a da to NIKO NIJE ZNAO - Naši u svetu\nObjavljeno 10/07/20 u 18:00\nTako su BND i holandska obaveštajna služba odigrale odlučujuću ulogu u nadzoru radio-komunikacije argentinskog vojnog rukovodstva tokom Foklandskog rata 1982, otkriva članak o savezu obaveštajnih službi pod nazivom „Maksimator“, koji u četvrtak izlazi u štampanom izdanju nemačkog medija, prenosi “Blic”.\nTajni dokumenti službenika BND i američke obaveštajne službe CIA, kao i izjave bivših obaveštajaca dokazuju da savezne vlade od sedamdesetih godina prošlog veka prećutkuju parlamentu međusobnu saradnju. O tome ništa nisu znali Komisija za kontrolu obaveštajnih službi (PKGr) u nemačkom parlamentu, a ni članovi odbora za budžet, koji treba da kontrolišu BND, izveštava „Frankfurter rundšau“.\nKako se navodi, nemačka savezna vlada i dalje odbija da daje bilo kakve izjave o savezu “Maksimator“, koji i sada postoji, jer je reč o „informacijama koje se u velikoj meri tiču dobrobiti države“, napisala je nemačka vlada 10. juna, u odgovoru na upit poslaničkog kluba Levice u koji je list imao uvid.\nPrve informacije o savezu obaveštajnih službi „Maksimator“ otkrivene su u tajnim dokumentima o operaciji „Rubikon“, koje su u februaru 2020. objavljene pod nazivom “cryptoleaks“. Reč je o operaciji u okviru koje su BND i CIA počevši od 1970. pomoću prepariranih mašina za šifrovanje obezbedili pristup tajnoj komunikaciji više od stotinu država. Bivši visoki pripadnik BND u zabeležio je naziv „Maksimator“ u rukopisu pored pseudonima pet uključenih obaveštajnih službi.\nSavez BND sa švedskom obaveštajnom službom FRA, danskim DDIS-om i holandskim TIVC sklopljen je sredinom sedamdesetih, a 1985. pristupila je i francuska obaveštajna služba DGSE.\nEvropski savez zamišljen je kao protivteža savezu „Five Eyes“ (Petoro očiju), koji su posle Drugog svetskog rata sklopile obaveštajne službe SAD, Kanade, Velike Britanije, Australije i Novog Zelanda.\n„Maksimator“ već 40 godina razmenjuje informacije posredstvom tehnologije za hvatanje satelitske komunikacije i radio-signala. Imaju čitavu mrežu baza za prisluškivanje i presretanje komunikacije, navodi “Frankufter rundšau”.\nIz dokumenata „Rubikon“ proizilazi i da su CIA i BND sedamdesetih i osamdesetih godina znali za kršenja prava u Čileu i Argentini. Na primer, za organizaciju „Kondor“, savez šest južnoameričkih vojnih diktatura radi prekograničnog progona i ubijanja opozicionara. Uprkos tome, ni Amerika, ni Nemačka nisu ništa preduzele da prekinu ubijanje, saznaju istraživači nemačkog lista.\nEvropaNemačkaNemačka obaveštajna službaPrisluškivanje


Planiranje porodiиnog odmora - Office podrška\nPlaniranje porodiиnog odmora\nTimovi za vaš lični život odrћavaju vas i vašu porodicu organizovanim. Umesto da koristite više aplikacija da biste planirali porodični odmor, možete da koristite timove za planiranje i koordinaciju odmora za vaše prijatelje i članove porodica na jednom mestu. Počnite sa ćaskanjem, delite ideje, otpremite dokumente i prijemnice i pratite lokacije dok ste na putu.\nPrvo Pozovite prijatelje i porodicu da preuzmu timove. Zatim Kreirajte grupu da biste ih sve spojili u istoj (virtuelnoj) prostoriji.\nKoristite grupnu ćaskanje da biste saznali detalje o tome gde idete i šta radite, a zatim delite destinacije za putovanja i još toga. Da li ste pronašli cool veb sajt koji ima aktivnosti? Možda slika istorijskog sajta koji želite da posećujete? Delite ih u ćaskanju.\nPostoji mnogo stvari koje treba da uradite da biste se pripremili. Želite da započnete preporučenu listu pakovanja za stavke koje svi treba da donesu? Dok ste na ćaskanju, kliknite na ikonu Plus u okviru za poruku i izaberite stavku Zadaci da biste kreirali listu pakovanja. Možete i da kreirate listu stvari koje treba da radite i mesta da vidite. Ne brinite o tome da li ste nešto zaboravili; Svako može da doprinese deljenoj listi, tako da se svi glasovi čuju u različitim grupama.\nKada imate plan, označite ga u kalendaru svih.\nBoravite u hotelu sa programom za nagradne nagrade? Članovi porodice mogu imati ID broj člana koji možete da koristite u rezervatu ili druge informacije koje želite da bezbedno delite sa grupom. Bezbedne informacije možete da delite sa bezbednim.\nKada ste na odmoru, obavezno uhvatite sva sećanja pravo na grupu pomoću kamere kako bi čitava porodica mogla da oћivi put kada se vratite.


Biznis - Opcija - Part 233\nBrojne italijanske firme koje se bave izradom mašina specijalizovanih za preradu voća i povrća, hladnjača, kao i preduzeća iz oblasti vodoprivrede i prečišćavanja otpadnih voda, te proizvodnje sadnica, zainteresovani su za osnivanje zajedničkih preduzeća sa Republikom Srpskom. Read more\nBanjalučki aerodrom i dalje bilježi mršave rezultate, a jedino je mostarski zabilježio nešto lošije, proističe iz najnovijih statističkih podataka Direkcije za civilnu vazdušnu plovidbu BiH. Read more\nBosna i Hercegovina je jedna od najmanje razvijenih zemalja u Evropi, sa velikom stopom nezaposlenosti, ali ipak, u pojedinim oblastima neočekivano bilježi rekorde, kao npr. u uvozu luksuznih stvari. Prema podacima koji su dostavljeni iz Uprave za indirektno oporezivanje (UIO) u BiH je u...\nAnte Ramljak, povjerenik Vlade Hrvatske za Agrokor, ocijenio je na današnjem sastanku u Sarajevu, da sve kćerke u BiH koje su proizvodnog karaktera posluju veoma dobro, ali da Konzum i Velpro posluju sa nezadovoljavajućim rezultatima. Dodao je da će zbog toga, Merkator preuzeti Konzum i...\nStrana 233 od 235...230231232233234235


četvrtak, 15 Januar 2015 10:16\nStravična nesreća na cesti Banovići - Lukavac: Poginula dva mladića\nDva mladića dobi 20 i 23 godine poginuli su u stravičnoj saobraćajnoj nesreći koja se jutros dogodila na cesti Banovići - Lukavac. Kako je za Klix.ba kazao Izudin Šarić, glasnogovornik Tuzlanske policije, nesreća se dogodila u jutarnjim satima, odnosno u 6:45, u mjestu Mušići.\nsrijeda, 14 Januar 2015 16:06\nNajsmrtonosnije puteve na Balkanu ima Bosna i Hercegovina, podaci su Svjetske zadravstvene organizacije prema kojima je godišnja stopa smrtnosti na putevima u BiH skoro četiri puta veća od, recimo, Njemačke, prenosi novinska agencija Patria. Razloga je mnogo, poput loših puteva, nekulture u saobraćaju, a osnovni je, prema mišljenju analitičara, taj što država ne ulaže u sigurnost u saobraćaju.\nsrijeda, 14 Januar 2015 09:05\nPostani član Odbora Omladinske banke\nFondacija Mozaik, u saradnji sa 31 općinom, poziva mlade i poduzetne ljude da se pridruže Odboru Omladinske banke u svojoj zajednici. Članstvo u Odboru Omladinske banke nudi priliku mladima da sudjeluju u donošenju odluka u svojoj lokalnoj zajednici, te da kroz konkretne projekte i akcije rješavaju probleme zajednice.\nponedjeljak, 12 Januar 2015 09:22\nAutobus sletio s puta, tri osobe poginule\nTri osobe su smrtno stradale, a 13 je povrijeđeno u teškoj saobraćajnoj nesreći koja se dogodila sinoć oko 23.15 sati u blizini Foče. Do nesreće je došlo kada je autobus, prevoznika „Centrotrans“ iz Istočnog Sarajeva, koji je saobraćao na relaciji Istočno Sarajevo- Herceg Novi, sletio s kolovoza, potvrdila je Agenciji Fena glasnogovornica Centra javne bezbjednosti Istočno Sarajevo Danka Tešić.\nutorak, 06 Januar 2015 13:17\nIsplata penzija u F BiH počinje u srijedu\nIsplata penzija za decembar počet će, kao što je i planirano, u srijedu 7. januara. Većina sredstava je osigurana, dok će manji dio biti isplaćen iz priliva tekućeg mjeseca - potvrđeno je Agenciji FENA u Federalnom zavodu MIO/PIO. Dinamika isplate će, kako navode, biti kao i ranijih mjeseci, što znači da će isplata kompletne penzije trajati nekoliko radnih dana.


Najava još jedne blistave godine - Sportski portal Srbije\nIspostavilo se da je Novi Sad i hala Novosadskog sajma savršeno mesto za zimske pripreme naših najboljih atletičara: Asmira Kolašinca i Ivane Španović.\n“Maksimalno smo iskoristili uslove koje imamo u hali Novosadskog sajma i mogu reci da mi je prijala promena da pripreme ove zime realizujemo na domaćem terenu”, kaže Ivana.\nKako trenutno radi na brzini, prošlog vikenda je već imala prvo takmičenje na 60 metara.\n“Drago mi je da sam rezultatski vrlo blizu ličnog rekorda, što govori rezultat od 7.47 sekundi. Nadam se da ću na nekim od narednih takmičenja uspeti da poboljšam svoj najbolji rezultat jer je brzina vrlo krucijalna kada je u pitanju moja glavna disciplina”, rekla je Španovićeva.\nPolako počinje sa skakačkim treninzima , a cilj u zimskom delu sezone svakako će biti Evropsko prvenstvo u dvorani u Pragu. Kako bi formu tempirala na vreme naša najbolja atletičarka učestvovaće na dva mitinga IAAF-a u Birmingenu i Malmeu.\nPosted: 30 januar 2015


Kolumne & novosti: Vesić najavio koncerte "Beograd pobeđuje", Nova stranka ih naziva sramotnim\nVesić najavio koncerte "Beograd pobeđuje", Nova stranka ih naziva sramotnim\nKoncert Željka Joksimovića prvi je u seriji koncerata pod nazivom "Beograd pobeđuje", koji će biti organizovani svakog ponedeljka, srede i petka od 18 sati u Skupštini grada Beograda, rekao je zamenik gradonačelnika Beograda Goran Vesić za RTS, a prenosi Beoinfo.\nOn je kazao da se ovim koncertima "šalje snažna poruka iz Beograda da smo u borbi sa epidemijom zajedno sa ostalim zemljama sveta, da brinemo jedni o drugima i da ćemo pobediti u ovoj borbi".\nNova stranka: Šamar u lice svima koji se bore za živote\nNova stranka saopštila je da je javnost zatečena najavom zamenika gadonačelnika Gorana Vesića da će od iduće nedelje biti organizovani koncerti estradnih umetnika ispred Gradske skupštine.\nPredsednik Gradskog odbora Nove stranke Beograd Branko Mladenović apelovao je na gradsku vlast da "smesta povuče sramnu odluku o otpočinjanju koncertnih manifestacija u prestonici" i ocenio da je to "uvreda ne samo inteligencije gradjana, već i šamar u lice svima onima koji se u ovim teškim trenucima bore za živote".\n"Dok gradjani strogo poštuju propisane mere i žive u svakodnevnom strahu za svoje i zdravlje svojih najbližih, zatvoreni zbog sve dužih zabrana kretanja, dok nam sve više lekara oboleva, a oni koji su preostali na nogama rade svakog dana po ceo dan, dok izveštaji Kriznog štaba neprestano broje mrtve, Vesiću se izgleda peva", izjavio je Mladenović.\nKako je istakao "Beograd pobeđuje je sraman slogan u trenutku kada smo suočeni sa najvećom pošasti koju pamtimo, a posebno je važno pitanje koliko će nastupi najavljenih estradnih umetnika koštati".\nPrema njegovim rečima, "jasno je da će još jedan sramni cirkus u režiji režima SNS-a olakšati džepove gradjana Beograda, i to sada, kada postoji nebrojeno drugih i prečih stvari u koje bi novac mogao i trebalo biti uložen".


1. septembar 2005. - Reforma\nMinistar finansija Republike Srbije Mlađan Dinkić obelodanio je aferu („Pancir“) koja je izbila povodom nabavke vojne opreme od zrenjaninskog preduzeća „Proizvodnja Mile Dragić“. Tom prilikom je optužio ministra odbrane SCG Prvoslava Davinića da je odgovoran za potpisivanje štetnih ugovora sa tim preduzećem. Direktor preduzeća Mile Dragić osumnjičen je za to da je davao mito pukovniku Jovici Vučkoviću, zameniku načelnika Uprave za razvoj Generalštaba Vojske SCG. On mu je za uzvrat omogućio to da zaključi nekoliko, za Državnu zajednicu preskupih i štetnih, ugovora o nabavci balističke i zaštitne opreme za Vojsku SCG, u vrednosti od oko 300 miliona evra. Savet ministara SCG je februara 2006. godine doneo odluku o poništavanju ugovora zaključenih sa firmom „Proizvodnja Mile Dragić“.\nAfera je bila jedan od razloga zbog kojih je ministar odbrane Prvoslav Davinić povučen sa ove funkcije, a dovela je i do trvenja država članica, s obzirom na to da je za korupciju optuživan i predsednik SCG Svetozar Marović.\nTagovi: Afere, Vojna industrija


SUNOVRAT NETFLIKSA NA BERZI: Vrednost kompanije opala za 50 MILIJARDI DOLARA, ovo su razlozi kraha (VIDEO)\nAutor: Glas javnosti 21.04.2022. u 22:37\nAkcije Netfliksa u sredu su pale čak 35 osto kada je objavljeno da je izgubljen veliki broj korisnika i da se očekuje da narednih meseci još nekoliko miliona ljudi odustane od pretplate, a taj trend je nastavjen i danas, jer zabeležen novi pad od tri i po procenta.\nU apsolutnim brojevima to znači da je vrednost kompanije smanjena za čak 50 milijardi dolara i da joj predstoji veoma težak period.\nGubitak velikog broja pretplatnika prouzrokovan je sve jačom konkurencijom, kao i odlukom da se, zbog rata u Ukrajini, napusti rusko tržište sa 700.000 korisnika, prenosi BBC.\nVeliki problem je i nedozvoljeno deljenje lozinki, jer se procenjuje da trenutno širom sveta Netfliks gleda više od 100 miliona domaćinstava, iako nisu pretplaćeni.\nSituaciju je pogoršao jedan od najpoznatijih američkih investitora Vilijam Ekman, koji je povukao svoju investiciju od 1,1 milijardu dolara, uz gubitak više od 400 miliona.\nNetfliks je u utorak saopštio da je u prvom ovogodišnjem tromesečju broj korisnika pao za 200.000 i da se očekuje da će u drugom kvartalu ostati bez dodatnih dva miliona pretplatnika.\nU saopštenju kompanije navodi se da je zbog povećanje cene na ključnim tržištima samo u Severnoj Americi izgubljeno 600.000 korisnika, što je uz 700,000 pretplatnika iz Rusije bio veliki udarac.\nUprkos tome, Netfliks je i dalje vodeći svetski striming servis sa više od 220 miliona korisnika, ali je konkurenciji Diznija i Amazona sve jača.\nBez obzira na negativne trendove, prihod je u prvom tromesečju uvećan za 7,8 milijardi dolara, što je 9,8 odsto više nego u istom periodu prošle godine, ali je profit bio 1,6 milijardi, što je pad od šest procenata.\nCena akcija Netfliksa pala je sa oko 700 dolara, koliko je iznosila početkom godine, na 220 dolara i sada je na nivou od pre četiri godine.\nvol stritberzakorisnicinetfliksstriming servis\nPROMENE U NETFLIKSU IZNERVIRAĆE KORISNIKE : Izmena koja će vas razbesneti\nDRASTIČAN PAD BITKOINA: Najpoznatija kriptovaluta nije ovako malu vrednost imala zadnjih godinu i po\nRIOT kompanija koja stoji iza LOL-a, jedne od najpopularnijih igara i hit serije "Arcane" najavljuje dokumentarac: Bridging the Rift


Ponuditi jasna rešenja za migrante\nZaštitnik gradjana Saša Jaković izjavio je danas u Beogradu da Srbija treba da obezbedi adekvatne uslove i jasna rešenja za migrante, i da ne može biti ostavljeno svakom pojedincu na volju kako će da se ponaša.\n“Srbija je dužna da obezbedi adekvatne uslove i adekvatan okvir za ljude koji su na našoj teritoriji. Postoje odredjene administrativne mere da te ljude u njihovom najboljem interesu uvedu u te okvire” – zakoni Srbije i medjunarodni pravni standardi, kazao je Janković.\nPosle skupa “Ljudska prava i duštveno uključenje izbeglica i migranata u Republici Srbiji” u Palati Srbija Janković je novinarima povodom incidenta u kojem je pre dva dana migrant poginuo u centru Beograda, ocenio da su takvi dogadjaji retki i da ne treba dozvoliti da utiču na ukupan odnos prema migrantima.\n“Čvrsto sam uveren da većina migranata saradjuje s vlastima Srbije”, kazao je Janković.


Trešnje donele berićet topolskim voćarima – Agropress\nTrešnje donele berićet topolskim voćarima\nTopola – Poljoprivredni proizvođači sela Vinča ove godine zadovoljno trljaju dlanove jer je trešnja donela odličan rod iako vremenski uslovi nisu bili najpovoljniji. Jovan Novaković trešnju gaji na 50 ari, i to sortu Samberst. Zasad je podigao 2011. godine i sada je dostigla rod od tri tone što je ovom domaćinu donelo odličnu zaradu.\n„Trešnju prodajemo po ceni od 240 dinara, idu za izvoz na rusko tržište i prezadovoljni smo, da nema izvoza ne bi mogli toliko da zaradimo jer na domaćem tržištu cena je lošija i prodaja ne bi išla tako dobro”, objašnjava domaćin dodajući da se u njegovom domaćinstvu trešnja oduvek gajila ali su to bile stare sorte manje rodnosti i vremenom su izgubile na značaju.\nSorta Samberst se pokazala izuzetno profitabilnom jer donosi veliku količinu plodova velike krupnoće koji su jako traženi na inostranom tržištu.Da bi donela tako dobar rod tretirana je pet puta a sa cenom od 240 dinara odavno su poklopljeni troškovi. Radnici sezonci svoj rad naplaćuju 2200 dinara s tim što se mora pažljivo brati svaki plod, sa peteljkom i da bude određene krupnoće dok sitniji plodovi ostaju na grani.\nU domaćinstvu Novaković pored trešnje gaji se kajsija i šljiva a od nedavno priču je upotpunila i Sjenička ovca za koju se domaćin Jovan odlučio. Pored svega Jovan je osmislio novi tip kosačice koju uspešno izrađuje i koja mu dodatno smanjuje troškove. Reč je zapravo o kosačici koja se kači za traktor i uz pomoć koje se kosi međuredni prostor u voćnjacima, koja bi mogla u budućnosti ovom domćinu da donese solidnu zaradu.\nM. Lazarević /GZS\nselo Vinča topola trešnje\nSpekulacije oko cene maline – Na valjevskoj pijaci 300, u otkupu oko 200, dogovoreno po 120?\nVaučeri regulišu staž sezonskim radnicima


Konačno je Haški sud shvatio stvarnu činjenicu događaja koji su se zbili u BiH i ulogu Karadžića – kazao je u izjavi za Fenu profesor na Univerzitetu u Sarajevu prof.dr. Salih Fočo, komentarišući današnju odluku Žalbenog vijeća Haškog tribunala koje je poništilo oslobađajuću presudu Pretresnog vijeća Radovanu Karadžiću za genocid u nekoliko općina u BiH.\nFočo je istakao da ne može biti lokalnog genocida i zbog toga je “razumljiva odluka Tribunala što Karadžića nisu mogli osloboditi za zlodjela koja je počinio u pojedinim općinama”.\n“Zlo je počinjeno na čitavoj teritoriji BiH od srpskih snaga i zato se Karadžić ne može amnestirati. Svaka druga odluka bi bila vrlo sumnjiva i mislim da bi dovela u pitanje haški tribunal”, naglasio je Fočo.


SAD: Privremeno rešenje za krizu, republikanci i demokrate duboko podeljene\nAmerički predsednik Barak Obama u četvrtak rano ujutro potpisao je zakon kojim se podiže granica zaduživanja SAD i izbegava rizik bankrota zemlje, čime je okončana dvonedeljna politička kriza i neizvesnost.\nPrethodno je Predstavnički dom koji kontrolišu republikanci podržao mere nekoliko sati uoči krajnjeg roka koji je isticao u ponoć, sledeći tako američki Senat u kome su se većinske demokrate izjasnile nešto ranije.\nSvetske berze su pozitivno reagovale, a Kina i ostale zemlje koje poseduju najviše američkih obveznica pozdravile su sporazum. Istovremeno, direktorka Međunarodnog monetarnog fonda (MMF) Kristina Lagard upozorila je da je potrebno otkloniti neizvesnost u američkim finansijama trajnijim fiskalnim merama. Analitičari procenjuje da je ovo samo privremeno rešenje i da republikanci i demokrate ostaju duboko podeljeni oko budžeta.\nU Predstavničkom domu ove mere je podržalo 285 kongresmena, od toga 198 demokrata i 87 republikanaca, dok je 144 republikanaca bilo protiv. Istovremeno, 81 senator je glasao za a 18 ih je bilo protiv.\nPrema ovom kratkoročnom dogovoru, sredstva za finansiranje federalne vlade biće produžena do 15. januara, dok će limit za zaduživanje važiti do 7. februara. Zvaničnici Bele kuće zaduženi za budžet saopštili su da će desetine hiljada radnika javnog sektora, koji su više od dve nedelje bili na neplaćenom odsustvu početi da se vraćaju na posao.\nAmerički predsednik Barak Obama izjavio je da je zahvalan zbog postizanja kompromisa, poručivši da je sada vreme za vraćanje poverenja američkog naroda:\n„Želim da zahvalim liderima obe partije što smo došli do ove tačke. Odmah ćemo otpočeti deblokadu vlade i ublažiti nesigurnosti kojima su bili prepušteni kako poslovanje tako i američki narod“.\nDogovor je postignut posle 16 dana zastoja zbog protivljenja republikanaca reformama u zdravstevnom osiguranju koje je predložio američki predsednik oličenim u zakonu koji je u javnosti poznat kao Obamaker. Pomenuti akt je ovom prilikom ostao netaknut, ali s obzirom na probleme u kojima su se SAD našle, Obama je najavio da je spreman na pregovore sa republikancima, jer želi da se prestane sa manirom upravljanja “od krize do krize”.\n“Mnogo posla je pred nama, uključujući i potrebu da povratimo poverenje naroda koje smo izgubili tokom poslednjih nekoliko nedelja tako što ćemo rešavati njihove probleme. Spreman sam da sarađujem sa svima, demokratama i republikancima, Senatom i Predstavničkim domom kako bismo ojačali ekonomiju, zaposlili ljude, ojačali srednju klasu i ojačali finansije“.\nVećinski republikanci u Predstavničkom domu, koji prema mišljenju javnosti snose glavnu odgovornost za blokadu, priznali su u sredu poraz.\n“Dobro smo se borili. Jedino što nismo pobedili”, kazao je predsedavajući Predstavničkog doma Džon Bejner (John Boehner). On je, međutim, rekao da će njegova partija nastaviti napore da zaustavi katastrofu u koju, po njegovim rečima, vodi zemlju Obamin zakon o zdravstvu.\nIstovremeno, veteran među republikancima senator, Džon Mekejn (John McCain), koji je bio njihov kandidat na predsedničkim izborima 2008, kazao je da je “ovo jedno od najsramijih poglavlja koje sam video tokom svog dugogodišnjeg angažmana u Senatu”. On je kazao za “Bi-Bi-Si” (BBC) da je “uznemiravajuće kada republikanci napadaju republikance” i “mi ćemo nastaviti raspravu unutar partije o smeru kojim ide i kako da rešavamo ključna pitanja”.\nSvet pozdravio dogovor\nDogovor demokrata i republikanaca i okončanje krize u SAD pozdravili su direktorka Međunarodnog monetarnog fonda Kristin Lagard i predsednik Svetske banke Džim Jong Kim, koji su tokom delimične blokade SAD upozoravali na moguće katastrofalne posledice po svetsku ekonomiju.\nLagardova je navela da je Kongres SAD preduzeo "važan i nužan korak", ali da je "od suštinskog značaja da se smanji neizvesnost oko sprovođenja fiskalne politike podizanjem granice duga na trajniji način".\n"Nastavljamo da ohrabrujemo SAD da usvoje budžet za 2014. i zamene sekvester postepenim uvođenjm mera koje neće ugroziti oporavak i usvoje uravnotežen i sveobuhvatan srednjoročni fisklani plan", navodi se u saopštenju.\nI Kina je pozdravila odluku Kongresa SAD.\n”Odgovarajuće rešenje ovog problema nije dobro samo za SAD, već takođe i za stabilnost i razvoj svetske privrede", rekla je danas Hua Čunjing, portparolka kineskog ministarstva spoljnih poslova.\nPeking je poslednjih dana uputio više upozorenja i poziva Vašingtonu da postigne fiskalni kompromis i ukazivao na nerazdvojivost veza između dve zemlje.\nKina je zemlja koja drži najveći deo američkog duga sa 1.277 milijardi dolara u državnim obveznicama, prema poslednjim podacima američke vlade.\nKina je takođe brinula kako bi nemogućnost SAD da otplaćuje dugove uticao na kineski privredni rast koji zavisi od izvoza i stranih ulaganja.\nPozitivna reakcija berzi\nBerze širom sveta su ojačale posle dogovora američkih lidera o nastavku finansiranja državnih službi i otplate dugova.\nTokijska berza ojačala je u četvrtak za 1,1 odsto, kao i finansijska tržišta Južne Koreje, Australije i zemalja jugoistočne Azije.\nNa Volstritu su cene deonica u sredu skočile više od jedan posto jer su ulagači verovali da će se u Vašingtonu u poslednji čas postići dogovor o povećanju zaduživanja države, što se i ostvarilo.\nPremda su to samo privremena rešenja, koja ne zatvaraju ključna pitanja budžetskog deficita koja dele republikance i demokrate, kao i da bi se SAD ponovno na početku iduće godine mogle naći u sličnoj situaciji, ulagače je ohrabrilo što je dogovor ipak postignut u roku.\n“Nije reč samo o tome da su ulagači odahnuli nakon dogovora, već su cene deonica porasle i zbog toga što je tržišno okruženje i dalje podsticajno, s obzirom na vrlo labavu monetarnu politiku Feda”, kazala je Džudi Mouzes (Judy Moses) iz fonda “Evercore Wealth Management”.\nVećina analitičara očekuje da će američka centralna banka odložiti odluku o smanjenju podsticajnih monetarnih mera zbog štete nanesene ekonomiji tokom dvonedeljne bustave rada državnih službi.\nNa dobro raspoloženje ulagača ukazuje i pad VIX indeks 'straha' Čikaške berze opcija za 21 posto, što je njegov najveći dnevni pad u poslednje dve godine. To pokazuje da ulagači manje osiguravaju svoje portfelje od mogućeg gubitka vrednosti deonica.\nS okončanjem političke krize u Vašingtonu, u prvi plan ponovno ulaze fundamentalni pokazatelji, pre svega kvartalni poslovni rezultati kompanija.\nRast su zabeležile i evropske berze.\nŠteta ugledu američke ekonomske stabilnosti\nSAD su imale rok do 17. januara da podignu granicu zaduživanja od 16,7 hiljada milijardi dolara, jer bi u protivnom bile onemogućene da izmiruju i spoljen i unutrašnje, što podrazumeva kamate na obveznice, čime bi američki dug postao bezvredan.\nZbog delimične blokade vlade, oko 700 hiljada vladinih činovnika, od 2,1 milion, nije dolazilo na posao, tj. bilo je na neplaćenom prinudnom odmoru.\nTvrdokorni konzervativci započeli su borbu oko budžeta pre 16 dana, dovodeći vladu do prve blokade u poslednjih 17 godina zahtevom da Obama odustane od predloga reforme zdravstvenog osiguranja.\nPolitičari, bankari i ekonomisti upozoravali su na globalne ekonomske posledice ukoliko ne bi bio postignut sporazum o podizanju granice zaduživanja vlade SAD, odnosno to bi moglo da dovede u pitanje vrednost dolara, novac svetskih rezervi, kao i obveznica američke vlade, koje se smatraju najsigurnijim u svetu.\nIzraelski komentatori navode da je spor u Kongresu narušio ugled Amerike u svetu.\n"Nema sumnje da je nanesena šteta ugledu američke ekonomske stabilnosti. To nije dobro za finansijska tržišta, ni za SAD, niti za čitav svet", ocenio je Eli Groner, ekonomski izaslanik Izraela u Vašingtonu.\nOvaj sporazum je samo privremenog karaktera, s obzirom na duboke podele između republikanaca i demokrata oko finansiranja budžeta, pa postoji bojazan da se slična blokada može desiti i početkom sledeće godine kada ističe važnost ovih mera.


Andrić Rakić: Neodržavanje referenduma na Kosovu uvertira za zabranu izbora u aprilu - Politika - Dnevni list Danas\nPočetna » Vesti » Politika » Andrić Rakić: Neodržavanje referenduma na Kosovu uvertira za zabranu izbora u aprilu\nSagovornici Danasa o zabrani prištinskih vlasti da Srbi učestvuju na izjašnajvanju o ustavnim promenama u nedelju\nMiloš D. Miljković 18.01.2022. 09:00\nOvaj Kurtijev potez će zasigurno imati dalekosežne posledice ne samo po aprilske izbore, već i po stabilnost kosovske Vlade, a ujedno i nastavak pregovora između Beograda i Prištine. Uzevši u obzir dosadašnje neuobičajeno po kosovske političare ponašanje Kurtija, najverovatnije možemo očekivati da će se aprilski izbori za građane koji žive na Kosovu održati kao i referendum u nedelju – u Vranju, Kuršumliji, Raški i Novom Pazaru – smatra Igor Marković iz NVO Aktiv iz Kosovske Mitrovice, koje komentariše odluku prištinskih vlasti da onemoguće Srbima glasanje na referendumu koji je održan.\nPrema njegovim rečima, sudeći po saopštenju misije OEBS na Kosovu od subote, očigledno je da su pregovori u vezi sa održavanjem referenduma na teritoriji Srbije trajali određeno vreme i da dogovor nije postignut, čemu smo u nedelju i svedočili. Marković podseća da uprkos činjenici da su predstavnici zemalja Kvinte i posebno Vašington i Brisel uputili preporuku Prištini da omogući održavanje glasanja, ona nije urodila plodom isključivo zbog čvrstog stava Kurtija i njegove Vlade da se glasanje organizovano od strane Beograda neće više održavati na teritoriji Kosova.\n– Jedna od ideja vodilja trenutne kosovske Vlade jeste jačanje i proširenje suvereniteta, ne samo na severu Kosova, već i u svim sredinama naseljenim pripadnicima zajednice kosovskih Srba. U tom smislu će Kurti dati sve od sebe da ne dopusti održavanje bilo kojih srpskih izbora na Kosovu, dok god mu traje mandat. Jedino što može promeniti takav stav jeste oštriji i ozbiljniji pritisak međunarodne zajednice na Kurtijevu Vladu, ali ne kao do sada – samo u obliku saopštenja. Oštra retorika koja će sigurno uslediti iz Beograda i Prištine može samo da pogorša i onako već krhki proces normalizacije koji praktično u poslednje vreme dostiže svoje najniže moguće tačke. Takve izjave su se mogle čuti kako već tokom nedelje, kada je ministar za zajednice i povratak u kosovskoj Vladi Goran Rakić najavio da je moguće da će se u slučaju onemogućavanja održavanja izbora na Kosovu uvesti mere reciprociteta – ukazuje Marković.\nPrema njegovom viđenju, prvi test ovakvih nadgornjavanja će svakako biti kraj marta, kada ističe rok za postizanje dogovora o aranžmanu slobode kretanja.\nMilica Andrić Rakić iz NVO Nova društvena inicijativa iz Kosovske Mitrovice smatra da je neodržavanje referenduma na Kosovu uvertira za zabranu izbora u aprilu. Prema njenim rečima, presedan je napravljen, alternativa staroj praksi uspostavljena i zato misli da će biti nemoguće za Beograd da natera Prištinu da u aprilu ili bilo kada više u budućnosti, pregovara o organizaciji srpskih izbora na teritoriji Kosova.\n– Do eventualne organizacije izbora može doći samo jednostrano – krijumčarenjem izbornog materijala i otvaranjem izbornih mesta uz veliki rizik od sukoba sa kosovskom policijom koja će sasvim sigurno intervenisati. Takav scenario nije nemoguć, ali u ovom trenutku mi se čini da Beograd ipak to neće uraditi jer može lako da bude okrivljen za izazivanje incidenata, posebno sada kada su pokazali da ima i drugog načina da se glasa. S druge strane, „rešenje“ po kom Srbi sa Kosova glasaju u drugim gradovima u Srbiji nije idealno jer podrazumeva da glasači putuju i do dva sata do svog biračkog mesta, a glasanje poštom ili na neki drugi način zahteva pregovore i konstruktivnost Beograda i Prištine što nije lako ostvarivo – zaključuje Andrić Rakić.\nPodsetimo, kosovska skupština usvojila je rezoluciju kojom je zabranjeno Srbima da glasaju na referendumu o ustavnim promenama na Kosovu. Podsetimo, na dan održavanja referenduma, obraćajući se na protestu protiv zabrane izjašnjavanja, predsednik Srpske liste Goran Rakić najavio je da će odluka o zabrani glasanja na referendumu proizvesti „nesagledive posledice“ koje će, kako je rekao, na severu Kosova dovesti do „uvođenja reciprociteta prema Prištini u svim oblastima u kojima Priština krši i negira ljudska prava Srbima“, izvestio je RTS.\nAljbin KurtiBeogradGlasanjeigor markovicIzbori 2022KosovoKosovska MitrovicaMilica Andrić RakićNVO AktivNVO Nova društvena inicijativaPrištinareferendumzabranaBeograd


"POTREBAN NAM JE JAČI KOLEKTIVNI IMUNITET" Aćimovićeva o borbi protiv korone u Srpskoj\nEpidemiolog u Institutu za javno zdravstvo Republike Srpske Jela Aćimović izjavila je da je u Srpskoj potreban jači kolektivni imunitet i obuhvat vakcinacije i do 85 odsto građana iako za sada u Srpskoj nema potvrde o prisustvu delta soja virusa korona.\nMnogo se priča o delta soju virusa korona koji se širi i do 60 odsto brže nego britanski, pojasnila je Aćimovićeva, prenosi Srpskainfo.\nOna je naglasila da vakcina jedino može zaštiti od delta soja koji pogađa najviše tamo gde je stepen imunizacije nizak.\n– Nalazimo se u najpovoljnijem trenutku od početka epidemije virusa korona u Srpskoj i ovo vreme treba da iskoristimo da se svi odmorimo i opustimo, ali oprezno, težeći ka vakcinaciji što većeg broja građana, jer vakcina je jedina zaštita od najavljenog novog talasa, koji može doći i mnogo pre jeseni. Sada sve možemo ako poštujemo mere koje su propisane – rekla je Aćimovićeva za Glas Srpske.\nOna je dodala da Institut radi sekvencionisanje i za sada u Srpskoj nema potvrde o prisustvu delta soja.\n– Iz zemalja u kojima on već cirkuliše vidimo da su se zarazili i vakcinisani. Međutim, oni ne dobijaju teže oblike bolesti i ne moraju na bolničko lečenje. Sve svoje kapacitete sada treba da usmerimo na vakcinaciju što više građana da bismo što bezbednije dočekali delta soj, koji je potvrđen u okruženju – kaže Aćimovićeva.\nOna je istakla da Institut prati epidemiološku situaciju i u slučaju povećanja broja zaraženih, pojave klastera ili obolevanja vakcinisanih preporučiće oštrije mere.\nIndijski soj pred vratima BiH: Širi se mnogo brže, epidemiolozi zabrinuti\nAVION SLETEO U SARAJEVO Stigla Mađarska donacija od 200.000 doza "Sinofarma"\n– U ovom trenutku, prema našim procenama, vakcinisano je oko 15 odsto stanovništva u Srpskoj. Na taj broj dodaćemo i broj onih koji su vakcinisani u Srbiji, čim građani dostave potvrde porodičnim lekarima i kompletiramo podatke – precizirala je Aćimovićeva.\nOna je rekla da je, prema poslednjim podacima, prvu dozu vakcine primilo više od 150.000 ljudi, dok je oko 85.000 kompletno vakcinisanih.\n– U ovom trenutku imamo svih vakcina, više zdravstvenih radnika koje uključujemo u imunizaciju i zdravih građana koji mogu da prime vakcinu i zato je veoma važno da taj proces ubrzamo tokom leta. Čekamo isporuku druge doze `sputnjika ve` i verujem da će stići u okviru onih 90 dana, na koliko je proizvođač pomerio period revakcinacije – dodala je Aćimovićeva.\nOna je ukazala da nema razloga za strah i tih 25.000 građana biće revakcinisano, a rezultat će biti još i bolji.\nAćimovićeva upozorava da su najviše ugroženi oni koji ne žele da se vakcinišu.\n– Osobe koje su najviše sklone da dobiju tešku formu bolesti su stariji od 65 godina, ali su oni i najažurniji i žele da se vakcinišu. Veoma su ugroženi mlađi koji imaju određena hronična obolenja, ali se oni očigledno plaše da se vakcinišu, iako nemaju razloga za to, jer kovid 19 ih može ugroziti, a ne vakcina – dodala je Aćimovićeva.\nPrema njenim rečima, proslave i bliži kontakti većeg broja ljudi su msta najvećeg rizika i potreban je oprez.\n– Maske su i dalje potrebne u zatvorenom, jer nemamo dovoljno vakcinisanih. S obzirom na to da je vreme odmora i da su granice otvorene i tamo gde putujemo treba da se ponašamo onako kako je najbezbednije za nas. Možemo ići na koncerte, ali moramo voditi računa o rastojanju sa drugim ljudima – poručila je Aćimovićeva.\nDa li bi građani primili treću dozu vakcine?


saobraćajni prekršaji | Novosti.rs\nAKCIJA POLICIJE U SUBOTICI: Taksista vozio sa 2,26 promila\nPRIPADNICI Ministarstva unutrašnjih poslova u Subotici isključili su iz saobraćaja pedesetjednogodišnjeg taksistu zbog nasilničke vožnje.\n05. 04. 2022. u 13:55\nPODNETA PREKRŠAJNA: Subotički taksista vozio drogiran\nPripadnici Ministarstva unutrašnjih poslova u Subotici isključili su juče iz saobraćaja tridesetdevetogodišnjeg taksistu koji je vozio pod dejstvom psihoaktivnih supstanci i u vreme trajanja zaštitne mere zabrane upravljanja vozilom.\nMIMI ORO IZAŠLA IZ ZATVORA: Starleta završila iza rešetaka zbog neplaćenih kazni\nMILICA Živanović, javnosti poznatija kao Mimi Oro, puštena je iz zatvora, gde je bila na izdržavanju kazne zbog kršenja zakona o bezbednosti u saobraćaju.\n23. 03. 2022. u 14:46\nVOZILI DROGIRANI: Policija u Beogradu iz saobraćaja isključila trojicu vozača\nPRIPADNICI saobraćajne policije u Beogradu isključili su iz saobraćaja trojicu vozača koji su upravljali automobilima pod dejstvom psihoaktivnih supstanci.\n23. 03. 2022. u 10:26\nMIMI ORO U ZATVORU: Zbog neplaćenih kazni za saobraćajne prestupe starleta završila iza rešetaka\nMILICA Živanović, javnosti poznatija kao Mimi Oro, uhapšena je i upućena na izdržavanje zatvorske kazne zbog kršenja zakona o bezbednosti u saobraćaju.\n14. 03. 2022. u 07:45\nKAŽNJENO 160.138 VOZAČA: Nepropisno parkiranje u prestonici ne jenjava, komunalni milicionari napisali na hiljade naloga\nDA vozači automobila olako uključe četiri migavca u sred saobraćajne trake i blokiraju delove prometnih ulica nije ništa neobično.\n23. 02. 2022. u 07:52\nVOZILI PIJANI I DROGIRANI: Saobraćajna policija isključila iz saobraćaja vozače iz Negotina i Majdanpeka\nPRIPADNICI saobraćajne policije u Negotinu i Majdanpeku isključili su iz saobraćaja dvojicu vozača zbog učinjenih prekršaja.\nDIVLJALA PO BEOGRADU BEZ VAŽEĆE DOZVOLE: Žena (31) u Beogradu vozila "BMV" 200 na sat sa dvoje male dece\nPOLICIJA u Beogradu isključila je noćas dvoje vozača iz saobraćaja zbog nasilničke vožnje – jedan je vozio brzinom od 196 kilometara na čas, a drugi 138,7 kilometara na čas na mestu gde je ograničenje brzine 80 kilometara na čas.\n16. 02. 2022. u 10:43\nOD KAZNI ZA PEŠAKE 500 MILIONA: Novac sakupljen naplatom saobraćajnih prekršaja grad koristi za unapređenje bezbednosti na ulicama\nOD kazni za prekršaje pešaka, godišnje se u budžet Grada Beograda za unapređenje bezbednosti slije oko 500 miliona dinara.\n05. 02. 2022. u 06:47\nDIVLJAO PO AUTO-PUTU PIJAN I DROGIRAN: Policija isključila vozača iz saobraćaja\nPRIPADNICI saobraćajne policije isključili su iz saobraćaja vozača „mazde“ jer je na auto-putu vozio brzinom većom od dozvoljene, pod dejstvom alkohola i amfetamina.\n31. 01. 2022. u 09:44\nSAOBRAĆAJNE NESREĆE ODNELE 15 ŽIVOTA OD POČETKA GODINE: Nastavlja se pojačana kontrola na svim putnim pravcima u Srbiji\n13. 01. 2022. u 10:38\nPRIPADNICI Ministarstva unutrašnjih poslova, Uprave saobraćajne policije, isključili su iz saobraćaja dvojicu vozača zbog nasilničke vožnje.\nVOZIO SA 2,08 PROMILA ALKOHOLA: Vozač iz Merošine mora u zatvor, izrečena mu i kazna od 100.000 dinara\nPRIPADNICI Ministarstva unutrašnjih poslova u Merošini juče su, u redovnoj kontroli saobraćaja, zadržali pedesetdvogodišnjeg vozača „golfa“ koji je vozio sa 2,08 promila alkohola u organizmu.\n19. 11. 2021. u 13:49\nVOZILI POD DEJSTVOM DROGE I ALKOHOLA: Akcija saobraćajne policije u Beogradu - Prijave protiv dvojice vozača\n08. 11. 2021. u 09:01\nLAKŠE POVREĐENO DEVETORO: U Južnobačkom okrugu za dan dogodilo se 16 saobraćajnih nesreća\nNA području Južnobačkog okruga u protekla 24 sata, dogodilo se 16 saobraćajnih nesreća, u kojima je devet osoba lakše povređeno. U tom intervalu, na području Grada Novog Sada, dogodilo se 11 saobraćajnih nesreća , u kojima je jedna osoba zadobila lake telesne povrede.\n02. 11. 2021. u 13:32


Špijunaža: Amerikanci prisluškivali telefon Angele Merkel : Nadlanu.com\nŠpijunaža: Amerikanci prisluškivali telefon Angele Merkel\nObjavljeno 23. okt 2013. / 21:38:45\n"Ona je danas zatražila objašnjenje od američkog kolege Baraka Obame. Odmah smo poslali zahtev našim američkim partnerima u kojem tražimo hitno i sveobuhvatno razjašnjenje" rekao je portparol nemačke vlade Štefen Zajbert.\nOn je dodao da je Merkelova jasno poručila Obami da ako se ta informacija ispostavi tačna to će biti "apsolutno neprihvatljivo" i predstavljaće "veliko kršenje poverenja".\nU međuvremenu, Obama je pružio Merkelovoj uveravanja da SAD ne nadziru njene komunikacije, ali Bela kuća nije negirala izveštaje da su američke obaveštajne službe prisluškivale njen mobilni telefon u prošlosti.\n"Predsednik je dao uveravanja kancelarki da SAD ne prisluškuju njene komunikacije i neće to činiti" rekao je portparol Bele kuće Džej Karni.\nDirektor američke Nacionalne obaveštajne službe Džejms Klaper izjavio je juče da članci o špijunskim aktivnostima SAD u inostranstvu, koje je objavio francuski dnevni list "Mond", sadrže netačne informacije koje navode na pogrešne zaključke.\nKlaper je istakao da navodi "Monda" da je Nacionalna agencija za bezbednost (NSA) tajno prisluškivala i snimila više od 70 miliona "telefonskih poziva francuskih građana" nisu tačni.


Prvanović: Ako uđem u UO RTS primenjivaću "buldožer diplomatiju" (VIDEO)\n„Još pre nekoliko meseci sam pokrenuo inicijativu među kolegama u okviru akademske zajednice da tražimo da RTS poštuje zakone u sferi informisanja građanstva. RTS najdirektnije krši Zakon o javnim medijskim servisima, jer ne omogućava građanima potpune informacije, pristrasno postupa, zastupa interese vladajuće stranke, nema kritički odnos prema Vladi. Takva situacija traje ko zna koliko“, kazao je Prvanović u N1 Studio Live.\n„Zalagao bih se za zakonitost u radu i poštovanje zakona… Učiniću sve u okviru institucije sistema da uradim sve što mogu da dovedem RTS u zakonske okvire“, ističe on.\nNa pitanje da li zadovoljava neformalni uslov, a to je politički, rekao je da „pretpostavlja da ga ne ispunjava, ali i da taj neformalni uslov ne bi smeo da bude uslov“.\n„Ako se za to opredele, za taj neformalni politički uslov (članovi REM-a), onda žele da RTS nastavi da krši zakon. Time bi oni preuzeli odgovornost da su omogućili RTS-u da postane partijsko glasilo a ne javni servis“, ocenjuje Prvanović.\nOn navodi da ga je, kada je prvi put pokrenuo inicijativu unutar akademske zajednice za kritiku rada RTS-a, „obradovalo“, što joj se potpisom pridružilo 144 kolega, jer je očekivao da će je potpisati svega 10-15 njih.\n„Ali, sa druge strane, nas ima oko 10.000 i ogromna većina ćuti i ne preduzima ništa, što mislim da je zaista sramno. Intelektualci imaju i tu društvenu ogovornost, moraju da budu društveno angažovani, da pomognu da država i društvo napreduju, a ne da vode računa kako da se umilostive vlasti, da dođu do novih projekata i honorara, i da zbog toga prećutkuju ono što primećuju, a sigurno primećuju u kakavom nam je katastrofalnom stanju i država i društvo“, kaže Prvanović.\n„Krajnje vreme da se akademici i kolege odvaže da kažu šta misle“\nNa pitanje da li je zbog svog istupanja u javnosti izložen pritiscima, on kaže da mu niko nije pretio, niti ga je ucenjivao – „ne fali mi ni dlaka s glave“.\n„Mislim da bi tako prošle i moje kolege koje bi se pridružile akciji spasavanja Srbije. Ona je pred potpunim slomom, i što se tiče unutrašnjeg uređenja i međunarodnog položaja. Krajnje je vreme da se kolege odvaže i kažu šta misle, pre svega akademici, onda univerzitet, pa svi ostali“, smatra Prvanović.\nRekao je da koliko zna članovi REM-a nisu obavezni da pozovu kandidate na razgovor, „ali ja bih to voleo, dosta toga bih imao da im kažem“. Naveo je i da zna da ima još nekoliko kandidata, ali da ne zna koji su.\nJavni servis REM RTS Slobodan Prvanović\n← Umetnik Aj Vejvej u tišini protestovao u Londonu za oslobađanje Asanža\nOdgovorno izveštavanje korak napred za žene žrtve nasilja →


Aleksandra Vuković, 07/08/2020\nVrhovni sud Federacije BiH donio je presudu kojom se Hasib Bijelić i Emir Šarić osuđuju na po dvanaest godina zatvora, dok je trećeoptužena Ferida Hasić osuđena na kaznu zatvora od dvije godine za krivično djelo organizovanog kriminala u vezi sa utajom poreza i pranjem novca.\nOptuženi Bjelić i Šarić se optužnicom Kantonalnog tužilaštva Kantona Sarajevo terete da su u vremenskom periodu od početka 2010. do kraja juna 2016. godine, na području Kantona Sarajevo, svjesno organizovali i rukovodili grupom za organizovani kriminal, a koju su pored njih činili Hasić Ferida i Bjelić Zehrid.\nU optužnici se, između ostalog, navodi da je Hasib Bjelić, vlasnik benzinske pumpe “Umax Group”, i Emir Šarić, vlasnik studentskog hotela “Emiran”, zastupajući kompanije “Special Security Vehicle Trading“ iz Dubaija i “Munster LTD” sa Sejšela, utajili više miliona maraka poreza, a da su zajedno s trećeoptuženom Feridom Hasić, koja je bila članica kriminalne grupe, oštetili Federaciju BiH za iznos od gotovo 15 miliona KM.\nS tim u vezi, Vrhovni sud FBiH od optuženih će oduzeti imovinsku korist pribavljenu krivičnim djelom i to od optuženog Bjelić Hasiba u ukupnoj vrijednosti od 8.433.260,69 KM, a od optuženog Šarić Emira u ukupnoj vrijednosti od 5.415.549,47 KM.\nOptuženi Bjelić i Šarić ostaju u pritvoru do upućivanja na izdržavanje kazne zatvora izrečene presudom Vrhovnog suda FBiH, saopšteno je iz Federalnog tužilaštva FBiH.\nTags #organizovani kriminal #Utaja poreza #Vrhovni sud FBiH\nKrizni štab FBiH novom naredbom produžio sve mjere za 14 dana


Hrvatska ministarka: Obnova kuće bana Jelačića putokaz za obnovu važnih mesta i za Srbe u Hrvatskoj - Izazov\nHrvatska ministarka: Obnova kuće bana Jelačića putokaz za obnovu važnih mesta i za Srbe u Hrvatskoj\nRadio-televizija Srbije\t 24. novembra 2021. 15:27\nMinistarka kulture Hrvatske Nina Obuljen Koržinek rekla je da pozdravlja obnovu kuće bana Jelačića.\n"To je zaista dobar projekat i sigurno da ćemo na tom tragu pratiti obnovu važnih mesta koji obeležavaju srpsku zajednicu i srpsku kulturu u Hrvatskoj. Verujem da će se na takav način nastaviti vođenje brige o Hrvatima u Srbiji", rekla je za Tanjug Obuljen Koržinek u Sremskoj Mitrovici gde je bila na svečanosti zaređenja sremskog biskupa Fabiana Svaline koga je za biskupa zaredio nadbiskup Pol Galager.\nNaglasila je da Zagreb i Beograd imaju vrlo korektnu saradnju, ali su okolnosti pandemije najteže pogodili upravo oblast kulture.\nIz tih razloga, kako je dodala, saradnja Hrvatske sa svim državama malo je utihnula, izostali su redovni, godišnji susreti na ministarskom nivou.\n"Najveća saradnja je u oblasti muzike, popularne kulture, performansa, ali možemo reći da se kulturna saradnja na svim područjima dobro odvija", kazala je Obuljen Koržinek.\nDodala je da se trude da razvijaju saradnju u svim područjima.\n"Naravno, nakon teškog ratnog razdoblja trebalo je neko vreme da se ponovo započne kulturna saradnja, neke teme poput povratka kulturnih dobara opterećivale su odnose", navela je ona.\nIstakla je da je proces povratka kulturnih dobara gotovo priveden kraju.\n"Ostao je manji deo umetnina od onih evidentiranih, to su uglavno one koje se vraćaju u srpske pravoslavne crkve i tu se čeka da do kraja završimo s obnovom – to je Dalj, Požeška eparhija, Manastir Krka", rekla je hrvatska ministarka.\nPrema njenim rečima, Vlada Hrvatske, sa svoje strane, kao vlada koja je u koaliciji i ima potpredsednika iz redova srpske nacionalne manjine, sistemski obnavlja kulturna dobra koja pripadaju srpskoj zajednici bilo da se radi o verskim ili svetovnim objektima.\nU Hrvatskoj su sada, kako je kazala, svi ujedinjeni na obnovi kulturne baštine nakon zemljotresa.\nNaglasila je da im je status hrvatske manjine u Srbiji posebno na duši i da je zato događaj u Sremskoj Mitrovici, kojem je prisustvovala, važan za sve katolike, posebno hrvatsku zajednicu.\nDolazak novog biskupa je uvek prostor za unapređenje i pokretanje novih inicijativa.\n"Prostor Hrvatske zaista osigurava, i svim manjinama i verskim zajednicama obezbeđuje dobre uslove za rad i delovanje. Nadamo se da će reciprocitetom, na takav način i Hrvati u Srbiji dobiti ne samo veći prostor kulturne autonomije i kulturnog delovanja nego i političku zastupljenost koja osigurava i bolje odnose između naših država", rekla je ministarka kulture Hrvatske.\nRedovni susreti su zaustavljeni poslednjih godinu dana, rekla je ona i podsetila da je u Rijeci pre početka pandemije održan poslednji sastanak ministara kulture Jugoistočne Evrope.\n"Nadam se da će se sada sve to obnoviti i da će biti prilike za susrete u Beogradu, Zagrebu ili nekoj drugoj prestonici Jugoistočne Evrope gde se redovno sastajemo", kazala je Obuljen Koržinek.


Beograd za pola godine posetilo pola miliona turista – Naši u svetu\nObjavljeno 10/08/21 u 18:00\nOko pola miliona turista posetilo je Beograd u prvoj polovini godine, što je 75 odsto manje od prometa 2019. godine, kada je prestonicu posetilo ukupno više od tri miliona turista, izjavio je danas Tanjugu direktor Turističke organizacije Beograda Miodrag Popović.\nNapomenuo je da se, ipak, Beograd u turizmu dosta dobro oporavlja od kovid krize u poređenju sa drugim svetskim metropolama, što potvrđe i podatak da je broj čarter letova uvećan za 10 odsto u odnosu na isti period pre dve godine.\nSmanjen broj turista je posledica epidemiološke situacije, kaže Popović i dodaje da oporavak od posledica pandemije u našoj zemlji, ako se pogleda region, nije na lošem nivou.\n“Ako podatke od januara do juna, uporedimo sa 2013. godinom, kada je bilo preko 600.000, a može se zaključiti da ćemo ove godine svakako preći tu brojku i da će do kraja godine, prema predviđanjima, u Beograd doći do milion gostiju,” naveo je Popović. Dodao je da 2013. nije moglo da se pretpostavi da je to malo ljudi i da je TOB vredno radila da se taj broj poveća, a rezultati tog rada videli su se 2019. kada je Beograd posetilo više od tri miliona turista.\n“Na nama je da sada promovišemo Beograd i unapređujemo turističku ponudu, kako bismo ponovo dostigli rezultate iz 2019. godine”, kazao je on.\nŠto se tiče popunjenosti hotelskih kapaciteta, Popović kaže da su rezultati mnogo veći od očekivanih i da popunjenost dostiže 50 odsto od ukupnog kapaciteta. Rezultati iz maja, juna, jula i avgusta što se tiče popunjenosti smeštajnih kapaciteta su dosta veći nego početkom godine.\n“U ovom trenutku imamo veliku posećenost od strane ruskih turista i naravno Turaka koji godinama drže primat što se tiče turizma u Beogradu”, istakao je Popović.\nNaveo je da ove godine Kinezi nisu posećivali Beograd, iako su 2019. godine prestigli Turke i u broju dolazaka i u broju noćenja.\nPopović je rekao da, gledajući globalnu situaciju sa korona virusom, rezultati nisu zabrinjavajući i da su u nekim segmentima privrede premašili rezultate od pre dve godine.\nŠto se tiče tuurističke sezone u Beogradu i predviđanja za naredni period kada je turizam u pitanju, on objašnjava da su za prestonicu karakteristični kratki gradski odmori i da sezona nije jasno izdiferencirana.\n“Možemo da kažemo da sezona počinje u maju, završava se krajem oktobra ili početkom novembra, ali potom dolazi čuvena beogradska zima, kada opet imamo znacajan broj turista, koji se opredeljuju za dolazak”, rekao je Popović, ističući da je ove godine sezona obeležena korona virusom i mogućnošću dolazaka i prihvatanja turista.\nProteklih nekoliko meseci epidemiološka situacija je bolja, pa su neka tržista profunkcionisala, a ističu se region i Evropska tržišta, dok iz Kine i SAD još uvek se beleži pad poseta prestonici u odnosu na pre dve godine. Popović ističe da je ono što je novo primećeno na tržištu i što je sada u prvom planu je dolazak Indusa u Beograd, odnosno ljudi sa indijskim pasošem, koji rade u Evropi, a Beograd im je dobro stajalište gde mogu provesti nekoliko dana u odmoru i zabavi.\n“Oporavkom putnog i avio saobraćaja očekujemo veći priliv turista, ali ono što ne raduje je procena da će se avio saobraćaj na svetskom nivou oporaviti 2025. godine”, rekao je on.\nTuristička organizacija Beograda posebno je zadovoiljna ove godine razvojem posećenosti privatnih i apartmanskih, tzv. “stan na dan” smeštaja.\nBeograd je, podseća Popović, ove godine osvojio treće mesto u kategoriji Poželjne destinacije i dobio je srebrno odličje za Najbolji promotivni turistički film u svetu na sajmu u Berlinu.\nZa Tanjug je posebo ovom prilikom istakao važnost vakcinacije, jer to će, kako kaže, pomoći opštem zdravlju ali i turističkoj industiji, koja će brže moći da se oporavi, kako bi opet postala jedan od pokretača razvoja Beograda.\nSve glasniji zahtev u Nemačkoj: Više vakcinacija i testiranja ili zaključavanje\nStanje sa požarima na severu Evije i dalje alarmantno: Izgorelo više od 93.000 hektara šume


Poznato kad počinje izgradnja metroa - 05.10.2020, Sputnik Srbija\nZamenik gradonačelnika Beograda Goran Vesić najavio je da će izgradnja beogradskog metroa početi u decembru 2021. godine i da je zatvorena finansijska... 05.10.2020, Sputnik Srbija\nvesti, beograd, goran vesić\nVesić je za televiziju „Hepi“ rekao da je projekat vredan 4,4 milijarde evra i da prva linija košta 1,8 milijardi, a druga 2,2 milijarde evra.\nPodsetio je da su prošle sedmice on i ministar finansija Siniša Mali imali sastanak sa ambasadorima Francuske i Kine, kojem su prisustvovali i predstavnici kompanija „Alstom” i „Pauer čajna”.\n„Tu je napravljen dogovor koji će verifikovati Vlada Kine i Vlada Francuske, kao i Vlada Srbije. ‘Alstom’ će raditi elektromehaniku, vozove, vagone, šine, kompletno električno napajanje, odnosno opremu samog metroa, dok će građevinske radove obaviti kineska kompanija. Oko 70 odsto vrednosti posla će pripadati Kinezima, a ostalo rade Francuzi“, rekao je Vesić.\nNa prve dve linije 43 stanice\nPrema njegovim rečima, u decembru sledeće godine počeće izgradnja depoa na Makiškom polju, što predstavlja početak izgradnje metroa.\n29 Septembar 2020, 16:08\nVesić je rekao da francuska kompanija „Ežis” trenutno radi na projektovanju prve dve linije metroa, što obuhvata studiju izvodljivosti sa projektom za građevinsku dozvolu, a da se za treću liniju metroa rade idejna rešenja.\nPrva linija počinje od Makiša i ide preko Železnika, Banovog brda, spušta se kod Šećerane, ide uz Radničku ulicu, zatim Savsku i dolazi na Savski trg gde se ukršta sa drugom linijom, zatim ide ka Trgu republike, Luci Beograd, Adi Huji, Karaburmi i Mirijevu.\nDruga linija budućeg metroa počinje od Železničke stanice Zemun i takođe se završava u Mirijevu.\nBeograd poslednje tri i po godine ima oko 4.000 automobila više mesečno, naveo je Vesić i dodao da je zbog toga metro važan.\nOn je kazao i da je sa glavnim urbanistom Markom Stojčićem postignut dogovor da se za svaku stanicu metroa, kojih će biti 43 na prve dve linije, raspiše arhitektonski konkurs i da domaće arhitekte budu zadužene da ih osmisle, preneo je Beoinfo.


PočetnaAktivnostiDan svetlosne tehnike\nIzveštaj sa 49. Dana svetlosne tehnike\n„Dan svetlosne tehnike“ je jedinstvena prilika da privrednici koji se bave tehnologijom osvetljenja čuju raznovrsan stručni program i da prikažu svoje poslovne rezultate i novitete – poručio je mr Nebojša Radovanović, predsednik Srpskog društva za osvetljenje, otvarajući 49. „Dan svetlosne tehnike“.\nOva stručna manifestacija sa tradicijom dugom gotovo pola veka, održana je 21. maja u Beogradu, okviru stručnog pratećeg programa Međunarodnog sajma tehnike i tehničkih dostignuća.\nIzveštaj sa 48. Dana svetlosne tehnike\nОve godine, 21. maja, u velikoj Sali hale II nivo C Beogradskog sajma tradicionalno je održan 48. ”Dan svetlosne tnike” koju po tradiciji organizuju Srpsko društvo za osvetljenje i aktuelni donatori.\nIzveštaj sa 47. Dana svetlosne tehnike\nI ove godine, 15. maja, u velikoj Sali hale II nivo C Beogradskog sajma tradicionalno je održan 47. ”Dan svetlosne tehnike” koju po tradiciji organizuju Srpsko društvo za osvetljenje i aktuelni donatori.\nLED tehnologija i gasovi staklene bašte najaktuelnije teme\nČetrdeset šesta tradicionalna stručna manifestacija Srpskog društva za osvetljenje „Dan svetlosne tehnike“ održana je 16. maja, prvog sajamskog dana šezdesetog jubilarnog Međunarodnog sajma tehnike i tehničkih dostignuća, koji se ove godine održava uz slogan „Jak puls“.\nIzveštaj sa 45. Dana svetlosne tehnike\nI ove godine, 11.maja, u velikoj Sali hale IV Beogradskog sajma tradicionalno je održan 45.”Dan svetlosne tehnike” koju po tradiciji organizuju Srpsko društvo za osvetljenje i aktuelni donatori.


– To je dvosmerni gasovod kojim gas može da se kreće iz pravca Bugarske ka Mađarskoj i obrnuto. To je važno zbog energetske bezbednosti, ne samo naše države, već umrežavanja celog regiona zapadnog Balkana sa gasnim instalacijama. Probni radovi su izvršeni, gasovod je napunjen, i kroz Bugarsku i kroz Srbiju, sada se ispituju automatika, kompresorske stanice koje su urađene, zapravo, u toku je i kontrola bezbednosti gasovoda – objašnjava Zdravković.\n– Na teritoriji Srbije ostalo je da se uradi još jedna kompresorska stanica, ona će sigurno biti završena do juna, a potrebno je da se završe i dve takve stanice na teritoriji Bugarske. Međutim, pritisak gasa u cevima koje su položene na trasi „Turskog toka“ je dovoljno veliki da gas može da prođe iz Bugarske ka Srbiji i da u Pančevu već može da se koristi za potrebe gasne elektrane, odnosno za pravljenje struje i toplotne energije – otkriva nam Zdravković.\n– U Pančevu će se proizvoditi 4 odsto struje ukupno proizvedene u Srbiji, uz to će se snabdevati toplotnom energijom rafinerija i svi njeni pogoni. Sa punim kapacitetom „Turskog toka“ to će biti moguće uraditi u blizini Beograda, Novog Sada, Niša i Kragujevca. Kada se proizvodi struja, nusproizvod je toplotna energija koja se koristi uz velike industrijske, odnosno, poslovno stambene centre – objašnjava ovaj energetičar.\n← NAJAVA RHMZ! NOĆAS PROMENA VREMENA: Za vikend formiranje snežnog pokrivača, evo gde će biti najviši!\n“Proces pristupanja EU prioritet, ali zavisi od dve strane” →\nPUTIN TVRDI: Zapadne sankcije nisu imale željeni efekat!


Može li Srbija do domaćinstva EP 2020.? - Sportske.net\nMože li Srbija do domaćinstva EP 2020.?\nPredsednik Fudbalskog saveza Srbije obavestio je ministarstvo sporta i omladine o nameri da se Srbija kandiduje za domaćinstvo Evropskog prvenstva 2020. godine.\nFudbalski savez Srbije lagano konkretizuje svoj plan da se Srbija kandidujeza domaćina Evropskog prvenstva u fudbalu 2020. godine.\nPomenuto prvenstvo je, prema planu čelnika UEFA, planirano da se organizuje u 13 različitih zemalja, Srbija želi biti među njima.\nPredsednik Fudbalskog saveza Srbije Tomislav Karadžić informisao je danas ministarku omladine i sporta Alisu Marić o nameri Saveza, saopšteno je danas.\n"Tomislav Karadžić je ministarku omladine i sporta informisao o namerama da se Srbija kandiduje za domaćina Evropskog prvenstva u fudbalu 2020. godine, koje će biti održano u 13 zemalja", navodi se u saopštenju iz kabineta ministarstva.\nNa sastanku kome je prisustvovao i državni sekretar za sport Predrag Peruničić, naglašeno je zadovoljstvo dosadašnjom realizacijom zajedničkog projekta sportskog centra FSS u Staroj Pazovi.


U Celju o proširenju poslovne saradnje Srbije i Slovenije - Ekonomija - Dnevni list Danas\nPočetna » Ekonomija » U Celju o proširenju poslovne saradnje Srbije i Slovenije\n0Piše: Danas Online 12. septembra 2018. 13.29\nKako se navodi u saopštenju Pokrajinske vlade, Milićević i Počivalšek su konstatovali da je dosadašnja saradnja veoma dobra, s kontinuiranim rastom spoljnotrgovinske razmene, te da postoji prostor za unapređenje saradnje, kroz međusobna ulaganja i direktna povezivanja privrednika, zajedničkim delovanjem naših privrednika sa mogućnošću nastupa na trećim tržištima.\nPotpredsednik Milićević i ministar Počivalšek su danas učestvovali i na poslovnom forumu Srbija-Slovenija-Hrvatska, koji je održan u okviru 51. Međunarodnog sajma privrede i preduzetništva.\nMilićević je naglasio da je spoljnotrgovinska razmena sa Slovenijom dobra, a da je sa Hrvatskom solidna, napomenuvši da prisustvo srpskih preduzeća u Hrvatskoj nije na zadovoljavajućem nivou.\n„Na forumu su delegirana važna pitanja, od digitalizacije, osavremenjavanja administracije u cilju efikasnije robne razmene, lakšeg prometa roba, ljudi, kapitala“, kazao je Milićević i naglasio da su to sve važna pitanja na čijem rešavanju se mora zajednički raditi kako bi se privrednicima olakšala saradnja i tako podigla na viši novo.\nMilićević je naglasio da vojvođanska privreda i preduzeća daju značajan doprinos pozitivnim privrednim tokovima sa Slovenijom i Hrvatskom, te da sa trećinom učestvuju u robnim razmenama Srbije sa ovim državama.\n„Optimista sam da postoji i volja i želja da se u ovom delu Evrope, među zemljama bivše Jugoslavije dinamizira ekonomska saradnja, a danas smo na forumu čuli da preovladava stav da je to u zajedničkom interesu“, kazao je potpredsednik Milićević.\ncelje, poslovna saradnja, preduzeca, SlovenijaCelje\nVučić: O’Brajan dobro razume poziciju Srbije


Đurić: Bolji uslovi za Srbe na Kosovu i Metohiji\nDirektor Kancelarije za KiM Marko Đurić rekao je da je Vlada Srbije na poslednjoj sednici odobrila novi paket pomoći i podrške za srpski narod na KiM, pre svega za stambeno zbrinjavanje, za razvoj poljoprivrede, za dalji razvoj banjsko-turističkog i lečilišnog kompleksa u Banjskoj, sa ciljem da pošalje jasnu poruku da srpskom narodu na KiM pripada pravo na ostanak i opstanak .\nĐurić je najavio da će u maju u Kosovskoj Mitrovici biti održan veliki Biznis forum na kome će učestvovati neke od najvećih srpskih kompanija , koje će biti ohrabrene i podstaknute finansijski i na svaki drugi način od države Srbije da ulažu u srpske sredine na KiM.\nOn je dodao da „će paket koji je odobren na Vladi znači petostruko više izdvajanje za poljoprivredu u srpskim sredinama na KiM, kroz programe podsticaja za stočarstvo, ratarstvo i svemu što može da doprinese održivom ekonomski opstanku na ovim prostorim“.\nZSO: Najvažniji cilj\nDirektor Kancelarije za Kosovo i Metohiju Marko Đurić poručio je da „smo nepokolebani u borbi za naše političke ciljeve od kojih je ZSO jedan od važnih „.\n„Kada je reč o primeni sporazuma juče smo poslali jasnu poruku, EU je 4. aprila proglasila da teče rok od 4 meseca za izradu statuta , a jedan od ključnih preduslova je da Priština prilagodi prvni okvir tome“, rekao je Đurić.\n„Videćemo da li govore istinu, mi smo izrazili skepsu i ne verujem da politička volja za to postoji, ali mi ćemo nastaviti da radimo naš posao da se borimo sa ovim ljudima da ostanemo i opstanemo na ovim prostorima kao država „, rekao je Đurić tokom posete Kosovskoj Mitrovici.\nPoseta Rajskoj Banji i Pivari u Banjskoj\nDirektor Kancelarije za KiM Marko Đurić je danas obišao i novu pivaru u Banjskoj, za čiju je izgradnju, sredstva u iznosu od 25 miliona dinara, obezbedila Kancelarija za Kosovo i Metohiju.\nĐurić je poručio „da mu je jako drago što ovde u Banjskoj može da vidi ,na mestu gde je bila ledina pre manje od dve godine, da se razvija banjski i lečillišni kompleks koji će postati sedište turizma i razvoja ovog kraja“.\nU Rajskoj Banji na severu Kosova prošle godine su završeni otvoreni bazeni, ove godine, kako je najavio šef Kancerlarije za KiM, biće završen i zatvoreni deo bazena sa savremenim termalnim kupkama, sa spoljnim i unutrašnjim grejnim bazenom i kompleksom sauna, ovog lečilišta.\n(Izvor: TV MOST)\nDelegacija Srpske liste u Vašingtonu\nNa Badnje veče Đurić u Kosovskoj Mitrovici\nObjavljeno 20. aprila 2018. 20. aprila 2018. by Ivan MiljkovićU kategoriji VestiTagged Kosovska Mitrovica, Marko Đurić, Pivara Banjska, poseta, Rajska Banja\n9. aprila 2020., 21:50\nHašim Tači: Kurti je premijer u ostavci, ne može davati obećanja\nDalibor Jevtić i Srpska lista osudili izjavu direktora Kancelarije za zajednice pri Vladi Kosova, Nenada Rašića


GSA nezadovoljna odlukom suda | Autonomija\nGej strejt alijansa (GSA) saopštila je danas da je neprijatno iznenađena odlukom Trećeg opštinskog javnog tužilaštva Beograda da odbaci krivičnu prijavu protiv osnivača i administratora Fejsbuk grupe koja podstiče vređanje gejeva.\nU saopštenju se navodi da je GSA danas obaveštena iz tog suda o odbacivanju prijave protiv osnivača Fejsbuk grupe „Stop pederima!!!Gej parada nikad u Srbiji!!!“ Jovana B. iz Beograda, Božidara K. iz Sremske Mitrovice i Andrije P. iz Niša.\n„GSA je veoma neprijatno iznenađena ovom sudskom odlukom, pre svega jer se nedavno pokazalo da se u drugim slučajevima pretnji preko Fejsbuka može reagovati efikasno i u skladu sa zakonima. Pitamo se da li su Ustav i zakoni isti za sve građane Srbije“, kaže se u saopštenju.\nGSA je 2. juna 2009. godine podnela krivičnu prijavu zbog osnovanjatu grupe na društvenoj mreži Fejsbuk.


Ivana Maksimović: Čekam svoj trenutak - Sports magazin - Magazin o dešavanjima na sportskim borilištima - Sportske vesti\n„Važno mi je da ostanem u formi i da budem zdravog duha. Uglavnom treniram pet dana nedeljno. Treninzi u teretani mi dobro dođu da budem u formi i za streljaštvo, ali i da jurim i nosim mog dvogodišnjaka! Treninzi u streljani su zimi iz vazdušne puške i traju oko sat, sat i po, dok leti mogu trajati i tri puta duže, tada pucam iz malog kalibra. Ove godine je bilo posebno izazovno održati trening rutinu zbog pandemije i zatvaranja streljana i teretana, pa sam vežbanje u teretani zamenila vežbanjem kod kuće.“\n“Imam i želju i potrebu da se takmičim i upravo sam zbog toga došla u Beograd. Učestvovala sam u drugom kolu Kupa Srbije i postigla očekivan rezultat, s obzirom na to da nisam bila dovoljno posvećena streljaštvu u prethodnom periodu. U februaru je Evropsko prvenstvo, ali ne znam da li ću moći da se takmičim. Trudim se da budem pozitivna i da čekam svoj trenutak. Imam još želja i ciljeva u sportskoj karijeri, tako da svakako to još uvek nije gotovo, ovo je samo neka manja pauza i prinuđena sam da tako bude.”\nNa društvenim mrežama vaši pratioci su tokom karantina mogli da vide kako kuvate sa mužem, kako vežbate sa sinom. Kako još provodite vreme kod kuće?


Proračun godišnje gubi 200 milijuna eura - Poslovni dnevnik\nAutor: Poslovni.hr , 22. siječanj 2020. u 13:42\nU Crnoj Gori na crno ili bez uplate doprinosa radi 40.000 radnika.\nDržavni proračun Crne Gore zbog postojanja crnog tržišta rada godišnje izgubi i do 200 milijuna eura, pokazuju razlike u podacima o broju zaposlenih i onoga što za njih plate poslodavci.\nTaj zaključak se bazira na procjeni da je na crno ili bez uplata poreza i doprinosa angažirano 40.000 radnika, kao i da se najmanje još 30.000 osigurava na minimalnu zaradu, a da mimo evidencije primaju značajno veće iznose.\nIz Ministarstva financija su krajem prošle godine poslaniku SDP-a Rašku Konjeviću odgovorili da su u svibnju 2019. godine za 163.000 radnika isplaćene plaće i na njih porezi i doprinosi. Upravi za statistiku Monstat je za isti mjesec prijavljeno ukupno 205.000 zaposlenih, odnosno 42.000 više.\nprosječna je plaća u Crnoj Gori\nKako se na tadašnju prosječnu zaradu od 513 eura u državni i proračun lokalnih samouprava uplaćuje 330 eura poreza i doprinosa, svota za ovu razliku od 42.000 mjesečno iznosi 13,4 miliona eura, odnosno 161 milijun godišnje.


Božinović: O otvaranju kafića ako brojke budu dobre\nTanjug 3. februara 2021. 21:10\nZAGREB – Ministar unutrašnjih poslova Hrvatske i načelnik Štaba civilne zaštite Davor Božinović izjavio je danas da će se 15. februara razgovarati o otvaranju i uslovima rada kafića pod uslovom da se povoljna epidemiološka situacija nastavi.\n„Štab civilne zaštite prvi je za otvaranje ako brojevi novozaraženih i hospitalizovanih budu dobri“, rekao je Božinović za RTL, a prenosi portal Index.hr.\nKomentirišući kritike o nedoslednosti protivepidemijskih mera, odnosno da se istovremeno, dok se kafićima to ne dopušta, kafa može kupiti u pekarama, trgovinama i na benzinskim stanicama, Božinović je ponovio da ti objekti nisu zatvoreni jer prodaju esencijalne proizvode, a da su i ranije prodavali kafu, pa im ni sada to nije zabranjeno.\n„Nije tu poanta u kafi za van nego u okupljanju. Vi kada dođete na benzinsku, natočite benzin, eventualno uzmete tu kafu za van, stavite u auto i vozite. A u kafić dođete da sednete, družite se, a to je epidemiološki rizik“, rekao je Božinović.


Pala prodaja automobila u Kini - BIGportal.ba\n12 Avgusta, 2019 8 Novembra, 2019 036\nKako prenosi Tanjug, prodaja novih energetskih vozila (NEV) u Kini, uključujući električne, hibridne i plag-in hibridne tehnologije, opala je za 4,7 odsto u julu u odnosu na lane.\nTo je prvi pad za više od dve godine, pokazali su podaci najvećeg automobilskog udruženja u toj zemlji. Prodaja NEV vozila pala je na 80.000 jedinica prošlog meseca, u odnosu na rast od 80 procenata u junu, prenosi agencija Rojters.\nUkupna prodaja svih vrsta automobila na tom najvećem svetskom tržištu vozila opala je za 4,3 odsto u julu, što je trinaesti uzastopni mesec pada prodaje, objavila je Kineska asocijacija proizvodjača automobila (CAAM). To je usledilo posle pada prodaje od 9,6 odsto u junu i od 16,4 odsto u maju, kao i nakon godišnjeg pada prodaje u 2018. godini, prvog od 90-ih godina prošlog veka, koji se dogodio u uslovima usporavanja ekonomskog rasta i trgovinskog rata Pekinga sa Sjedinjenim Državama.\n“Glavni razlog pada prodaje novih energetskih vozila u julu je zaokret u primeni nekih mera”, rekao je Čen Šihua, pomoćnik generalnog sekretara CAAM-a, podsetivši na prošlomesečni potez Kine da smanji subvencije za NEV vozila.


Bivši predsednik OK Brazila osuđen na 30 godina zatvora zbog kupovine glasova! - SPORTSKI ŽURNAL\nNuzman, koji je bio na čelu Organizacionog odbora Igara u Riju, proglašen je krivim za korupciju, kriminalno udruživanje, pranje novca i utaju poreza\nFOTO: EPA/Hulio Cezar Gimaraeš\nBivši predsednik Olimpijskog komiteta Brazila Karlos Artur Nuzman, koji je bio na toj funkciji više od dve decenije, osuđen je na 30 godina i 11 meseci zatvora zbog kupovine glasova u procesu izbora Rio de Žaneira za domaćina Olimpijskih igara 2016. godine.\nPresuda, koju je doneo sudija Marsel Bretas, objavljena je u četvrtak, prenela je agencija AP.\nPresuda će postati pravosnažna posle žalbenog postupka, a 79-godišnji Nuzman i njegov advokat nisu komentarisali odluku sudije.\nZatvorske kazne izrečene su i bivšem guverneru Rija Serhiju Kabralu, biznismenu Arturu Soarešu i Leonardu Grineru, koji je bio generalni direktor u Organizacionom odboru Igara 2016. godine,\nIstražitelji su naveli da su sva trojica i Nuzman koordinirali proces podmićivanja bivšeg predsednika Međunarodne atletske federacije Lamine Dijaka i njegovog sina Pape Dijaka koji su posredovali u kupovini glasova.\nKabral, koji je u pritvoru od 2016. godine i suočava se i sa drugim optužbama, rekao je sudiji pre dve godine da je platio oko dva miliona dolara u zamenu za do šest glasova na sednici Međunarodnog olimpijskog komiteta (MOK) na kojoj je Riju dodeljeno domaćinstvo Olimpijskih i Paraolimpijskih igara.\nKabral, koji je bio guverner Rija od 2003. do 2010. godine, dodao je da je kasnije Dijakovom sinu isplaćeno još 500.000 dolara sa ciljem da se obezbede još tri glasa članova MOK-a.\nSudija je rekao i da će rezultati istrage biti prosleđeni vlastima u Senegalu i Francuskoj, gde žive Papa i Lamin Dijak.\nRio de Žanerio je u trci za Olimpijske igre pobedio Čikago, Tokio i Madrid.\nIstraga u Brazilu je počela 2017. godine nakon što je francuski Mond otkrio da su članovi MOK-a bili podmićeni tri dana pre Skupštine u Kopenhagenu 2009. kada je Rio izabran za domaćina Igara.\n007 · 26 novembar, 2021 13:34


17-01-2021 10:59 Ratni izveštaji Sirija / Irak Svet Planeta\nRuske vazduhoplovne snage izvele su danas nekoliko udara na centralni region Sirije, dok su njihovi ratni avioni gađali nekoliko skrovišta Islamske države (ID) u selu Badija Al-Šam i na istoku Hame.\nRuski borbeni avion. (Foto: mil.ru)\nPrema izveštaju sa terena u nedelju, ruske vazdušno-kosmičke snage izvele su nekoliko udara na položaje Islamske države, sa primarnom koncentracijom ovih vazdušnih napada usmerenih na skrovišta terorističke grupe između gradova Al Salamija i Al Resafa.\nU izveštaju se navodi da ruske vazdušno-kosmičke snage u ovom trenutku još uvek izvode vazdušne napade na centralnu Siriju, ali su od tada gađale lokalitete u guberniji Homs, pre svega u blizini pustinjskog grada Al Sukna.\nRuske vazdušno-kosmičke snage nedavno su pojačale udare protiv Islamske države, nakon niza napada na položaje Sirijske arapske vojske (SAA) u istočnom regionu gubernije Hama.\nOvi napadi Islamske države na istočnu Hamu datiraju krajem 2020. godine, kada je teroristička grupa proširila svoje operacije na nekoliko zaselaka i sela u blizini ključnog raskrsnog grada Itrija.\nBarikade i hiljade vojnika na ulicama Vašingtona nisu slučajnost Više o tome OVDE.